Elena Troia - Wikipedia\n(Adkaset eus Helene Troia)\nElena Troia gant Evelyn De Morgan, 1898\nHelena, pe Elena (Ἑλένη, Helénē e henc'hresianeg), pe Elena Troia, pe Elen a Gerdroia (diwar unan eus hec'h anvioù kembraek), a oa merc'h da Zeus ha Leda. C'hoar e oa da Gastor ha Polideukes, ha da Glitaimnestra. Brudet e oa da vezañ kaerañ maouez ar vro en hec'h amzer. Dimeziñ a reas da Venelaos, roue Sparta. Skrapet e voe gant Paris, ha diwar an taol-se eo e c'hoarvezas Brezel Troia. Abalamour da se e vez laret Elena Troia anezhi, met Elena Sparta e oa e gwirionez.\n2.1 Orin ha yaouankiz\n2.2 Ar bleustrerien ha le Tindareos\n2.3 Orin Brezel Troia\n3 Alioù diwar-benn Elena Troia\n4 Elena Troia en Arzoù\nMeur a vartezeadenn zo bet diwar-benn gerdarzh an anv-mañ. Ma'z eo a orin indezeuropek, e c'hallfe dont eus ar wrizienn *wel- "treiñ, rollañ" pe "goleiñ, gronnañ" (keñveriañ gant Varouna, Veles), peotramant eus *sel- "berañ, diverañ, redek". Gallout a rafed tostaat hec'h anv ivez eus anv sañskritek Saraniou zo skrapet er Rigveda (10.17.2), ar pezh a ziskouezfe marteze o defe an div vojenn ar memes orin indezeuropek.\nAn anv Hellen n'eo ket kar tamm ebet d'an anv Hellened a dalvez da envel ar C'hresianed ivez, evel ma vez lavaret a-wezhioù. Dont a ra an anv eus ar wrizienn *sed- "azezañ, annezañ"). Latinekaet eo bet hec'h anv, ma'z eo deuet da vout Elena.\nTheseüs o skrapañ Elena, gant Polignotos war-dro 430–420 kent J.-K., Mirdi broadel arkeologiezh Aten.\nSkrapadenn Elena, livet gant Francesco Primaticcio (war-dro 1530-1539).\nLeda, gwreg Tindareos, roue Sparta, he doa bet pevar bugel, ar c'hevelled Kastor ha Polideukes, Klitaimnestra hag Elena. Met Elena ha Polideukes a oa bugale Zeus e gwirionez. Hervez unan eus stummoù ar vojenn-se e tiskennas an doue betek Leda dindan stumm un alarc'h hag e tozvas ur vi a ziflukas dioutañ e zaou vugel hag un all a ziflukas dioutañ Klitaimnestra ha Kastor, bugale Tindareos.\nDreist e oa kened Elena da hini ar maouezed all ha skrapet e voe gant Theseüs a gasas anezhi betek Attika pa oa yaouankik c'hoazh. Met e-keit ma oa aet Theseüs d'an Ifernioù e teuas he breudeur war he sikour hag e kasjont anezhi da Sparta war un dro gant Aitra, mamm Theseüs.\nAr bleustrerien ha le Tindareos[kemmañ | kemmañ ar vammenn]\nPa oa degouezhet en oad da zimeziñ e oa goulennet gant holl dierned Bro-C'hres (gwelet izeloc'h) a zeuas gant profoù kaer da Sparta. Ne c'halle Tindareos kemer hini eus o frofoù na kas hini eus ar bleustrerien diwar-dro gant aon rak feukañ anezhe ha reiñ un abeg dezhe da zisklêriañ ar brezel. Kinnig a reas Odysseüs un diskoulm dezhañ gant ma skoazellje anezhañ d'ober al lez da Benelope, merc'h da Ikarios. Asantiñ a reas Tindareos hag Odysseüs a lavaras dezhañ aberzhiñ ur marc'h ha lakaat ar bleustrerien da vont pep hini d'e dro, war kroc'hen al loen-kezeg evit touiñ ul le bras kent na vefe disklêriet an disentez : forzh pehini a vefe choazet evit eureudiñ da Elena e rofe an holl o ger da zont war e sikour betek-gouzout e klaskfe unan bennak kemer e wreg digantañ.\nRoll ar bleustrerien hervez ar skrivagnerien\n(Kat., frg. 68)\n(Moj., LXXXI, XCVII)\nAjas mab Oileos Ajas mab Oileos\nAjas mab Telamonios Ajas mab Telamonios Ajas mab Telamonios\nClitios mab Euritos\nElefenor Elefenor Elefenor\nMenelaos Menelaos Menelaos\nMenesteüs Menesteüs Menesteüs\nFiloktetes Filoktetes Filoktetes\nOdysseüs Odysseüs Odysseüs\nOrin Brezel Troia[kemmañ | kemmañ ar vammenn]\nSkrapadenn Elena, gant Guido Reni (1631, ul lodenn eus al livadur)\nHervez ar mojennoù e vije bet choazet ar bravañ eus ar briñsed gant Elena hec'h-unan daoust ma ne oa ket an hini bourraplañ. Hervez danevelloù all e vije bet kemeret an diviz gant Tindareos a choazas an hini a oa ar pinvidikañ ha n'eo ket an hini a blije ar muiañ d'e verc'h. Dimeziñ a reas Elena gant Menelaos hag ur verc'h a c'hanas : Hermione. E-keit ha ma oa aet da Enez-Kreta e tegouezhas ar priñs Paris e Sparta. Hervez lod eus an danevelloù en dije desevet anezhi hag hervez lod all en dije he skrapet d'he c'has gantañ da Droia. Goude e zistro e savas Menelaos hag e vreur Agamemnon un arme da vont da gerc'hat Elena da Droia gant sikour ar bleustrerien all.\nHervez ar barzh Stesikoros (VIet kantved kent J.-K.)) e vije bet kaset Elena da roue Egipt, Proteüs e anv, da vezañ dalc'het e surentez e-doug beaj he fried ha ne vije bet lezet ken ur spes heñvel outi e Sparta gant Zeus hag Hera. Hennezh en dije kaset Paris d'ar gêr o reiñ e-giz-se un abeg evit brezel Troia a oa bet divizet gant Zeus evit bihanaat drougiezh ha niver an dud. Goude ar brezel en dije adkavet Menelaos e wreg en Egipt ha kaset anezhi d'ar gêr.\nEn Ilias, emañ Elena en un degouezh reuzus. Rediet eo gant Afrodite da vezañ maouez Paris hag e oar e laka an holl da c'houzañv abalamour d'he emzalc'h. Tamall a ra an dra-se dezhi hec'h-unan met, peurliesañ, an Droianed ne daolont ket ar garez warni ha morse, emezi, ne vez graet rebechoù outi gant Priam pe Hektor. En un arroud brudet, war mogerioù Troia, e lavar ar re gozh ouzh he gwelet emañ en tu all d'ar rebechoù abalamour d'he c'hened dispar.\nEn Odysseia emañ o vevañ e Sparta, graet ar peoc'h ganti hag he fried. Un den divinadellus eo-hi. Danevell a ra penaos hi hec'h-unan he deus anavezet Odysseüs e Troia, pa oa deuet dic'hizet e kêr, ha kontañ he flijadur pa lazhas ur bern Troianed. Diouzh an tu all e lavar Menelaos penaos e temptas an Akeaned kuzhet e marc'h Troia o trevezañ mouezh o gwragez, evit lakaat anezhe da zont er-maez a-raok ar c'houlz. Daoust ha ret eo gwelet amañ muioc'h evit strivoù ur vaouez a rank ober gant an hini kreñvañ?\nAlioù diwar-benn Elena Troia[kemmañ | kemmañ ar vammenn]\nMenelaos oc'h adkavout Elena, lestr atikat gant tresadennoù ruz, 450-440 kent J.-K., Mirdi al Louvre\nPeurliesañ ez eo garv ar skrivagnerien c'hresianek pe roman en he c'heñver. Met savet e voe meuleudioù dezhi ivez alies, gant Gorgias hag Isokrates peurgetket, rak gallout a rae ar brezegerien diskouez pegen dornet e oant o tivizout diwar-benn un danvez diaes evel hemañ.\nElena Troia en Arzoù[kemmañ | kemmañ ar vammenn]\nFaust II, gant Johann Wolfgang von Goethe, 1832. En oberenn-se e taol Elena, degaset gant Mefistofeles, kehel war Faust.\nLa Belle Hélène, c'hoariganig gallek gant Offenbach\nLa guerre de Troie n'aura pas lieu, pezh-c'hoari gallek gant Jean Giraudoux.\nThe Private Life of Helen of Troy, ur film mut.\nHelen of Troy zo ur film skinwel a ziskouez he buhez betek drouziwezh Troia.\nElena a oa unan eus tud pennañ an heuliad Kolchak: The Night Stalker el lodenn anvet "The Youth Killer". Er film-se, Elena he deus bevet a-hed ar c'hantvedoù oc'h aberzhiñ tud yaouank disi d'an doueeez Hekate evit chom brav.\nE 2004, Elena Troia a oa unan eus pennañ tud ar film Troia, hag e oa c'hoariet gant an aktourez Diane Kruger.\nApollodoros, ''Biblioteka'' (Levraoueg) lenn enlinenn (III, 10, 7–III, 11, 1), Epitome lenn enlinenn(II, 15–III, 6 ; V, 22 ; VI, 29).\nArktinos ar Miletad, Ἰλίου πέρσις (Ilíou pérsis en henc'hresianeg, da lâret eo : Preizhadenn Troia) lenn enlinenn.\nKatalog ar Maouezed, gant Hesiodos (''γυναικῶν κατάλογος (Gynaikỗn katálogos en henc'hresianeg, da lâret eo: ) [ http://mcllibrary.org/Hesiod/catalogs.html lenn enlinenn] (fr. 68).\nEuripides, Elektra lenn enlinenn.\nHomeros, Ilias lenn enlinenn, Odysseia lenn enlinenn.\nCaius Julius Hyginus, Mojennoù lenn enlinenn (LXXXI, XCVII).\nIsocrates, Meuleudi Elena.\nPloutarkos, Βίοι Παράλληλοι (Bíoi Parállêloi en henc'hresianeg, da lâret eo : Buhez an dud vrudet) lenn enlinenn (Theseus).\nStasinos, Κύπρια (Kýpria en henc'hresianeg) lenn enlinenn.\n↑ Fostus an doktor daonet, gant Christopher Marlowe, lakaet e brezhoneg gant Roparz Hemon, Gwalarn ha Kannadig Gwalarn niv. 67, 1934.\n↑ American Heritage® Dictionary: Indo-European roots: wel₂.\nAdtapet diwar « https://br.wikipedia.org/w/index.php?title=Elena_Troia&oldid=1865156 »\nKemmoù diwezhañ degaset d'ar bajenn-mañ d'an 9 C'hwe 2020, da 11:24.


Daoreg - Wikipedia\nRannved : Mongolia an Diabarzh\nKomzet gant : ~100 000\nMongoleg ar reter\nYezh ofisiel e : Mongolia an Diabarzh\nUr yezh altaek eus skourr ar yezhoù dagourek eo an daoreg (daur, sinaeg: 达斡尔, pinyin: dáwò'ěr), komzet gant tro-dro da 89.950 den e Mongolia an Diabarzh, stok ouzh ar vevenn gant Proviñs Heilongjiang hag e gwalarn Xinjiang e Sina (1990).\nBatac'haneg (bataxan pe buteha)\nHailareg (hailar'er): ur rannyezh evenkiek evit tud zo\nN'eo ket gwall strizh ar c'hensonerezh vogalennek ha kavet e vez meur a gensonenn stok-ha-stok hep vogalenn ebet kenetreze.\nAmprestet ez eus bet meur a c'her digant ar sinaeg, ar manchoueg hag an evenkieg.\nDa vare an dierniezh Qing e veze skrivet ar yezh gant ur skritur ispisial, ar skritur daorek. E 1975 e voe lakaet e pleustr un taol-esae gant ur reizhiad diazezet war al lizherenneg kirillek ha bremañ emeur o klask sevel un doare-skrivañ nevez diazezet wat al lizherenneg latin hervez reizhskrivañ ar pinyin. Peurliesañ avat e vez implijet ar sinaeg evel yezh dre skrid hag an daoreg evel yezh dre gomz.\nYezhoù mongolek ar reter\nAdtapet diwar « https://br.wikipedia.org/w/index.php?title=Daoreg&oldid=1465665 »


Ul lavar programmiñ jubennet eo PHP. Peurliesañ e vez implijet evit skrivañ programmoù peurgaset war servijerien, dreist-holl war an Internet. Ur meziant frank eo, dindan an aotre GPL, aozet gant ur gumuniezh.\nAozet eo bet da gentañ evit da vezañ emfrannet e pajennoù HTML. Peurgas a ra ar servijer HTTP (Apache, Nginx, IIS…) al linennoù PHP ha tennet e vezont eus ar bajenn web a-raok ma vez kaset d’ar merdeer.\nGallout a reer liammañ ur program PHP gant meziantoù all, evel MySQL. Deuet eo Linux, Apache, Mysql ha PHP da vezañ anavezet dindan anv LAMP.\nKrouet eo bet PHP e 1994 gant Rasmus Lerdorf e stumm un nebeud programmoù C a servije evit e bajenn Internet hag a c’helle produiñ furmennoù web hag enrollañ roadennoù e dataegoù. Embann a reas an doare kentañ-mañ dindan anv Personal Home Page/Forms Interpreter (PHP/FI).\nE 1997 e teuas er-maez PHP 2. N’en doa Lerdorf raktres resis ebet, nag ar mennad da sevel ul lavar programmiñ nevez; neuze e kreskas PHP evel ma teue.\nPHP 3 zo deuet er-maez e 1998, ul lodenn vras eus ar c’hod adskrivet gant Zeev Suraski hag Andi Gutmans, ha ster an anv cheñchet da PHP: Hypertext Preprocessor.\nPHP 4, diazezet war lusker Zend 1.0, zo deuet er-maez e 2000.\nPHP 5, diazezet war lusker Zend 2.0, zo deuet er-maez e 2004, gant ur stumm nevez eus ar programerezh reteret objed hag un doare gwelloc’h da eskemm gant dataegoù anvet PHP Data Objects.\nDleoat a raje PHP 6 bezañ gouest d’ober war eeun gant arouezoù Unicode, met abalamour da gudennoù n’eo ket bet embannet an doare-mañ.\nPHP 7 zo deuet er-maez e 2015. Gwalc’het eo bet al lavar evit e modernaat ha lemel stummoù kozh.\nSetu ur program dematañ e PHP emframmet un ur bajenn HTML :\necho "
Penaos 'mañ kont ?
";\nAdtapet diwar « https://br.wikipedia.org/w/index.php?title=PHP&oldid=1857679 »\nDernière modification le 26 Du 2019, à 18:34\nKemmoù diwezhañ degaset d'ar bajenn-mañ d'an 26 Du 2019, da 18:34.


Journal de Renaud Camus, mardi 24 juillet 2018\ncréée le jeudi 26 juillet 2018, 0 h 08\nmodifiée le jeudi 26 juillet 2018, 0 h 12Plieux, mardi 24 juillet 2018, minuit. Nous avions rendez-vous de longue date, aujourd’hui, à la fin de l’après-midi, avec nos amis du ~~~~~~~~ — ~~~~ ~~~~~~~~ ~~~~ ~~~~~~~ ~~ ~~~~~~~~ —, ~~~~~ ~~~~~ ~~~~~~~~ ~~~ ~~~~~~~~~~~~ domaine d’Embarthe, sous ~~~~~~-~~~~~~, ~~~~ ~~’~~~~~~ ~~~~~~~ ~~~~~~~~~ ~~~ ~~~~ ~~~~~~ ~~~ ~~~~~~, ~~~~ ~~~~~~~~~ ~~~~~. ~~ ~~~~~ ~~~~~ ~~~ ~~~~~~ ~~~’~~~ ~~ ~~~~ ~~~~~~, ~~~~ ~~~~~ ~~’~~~~~~ ~~~~~~~ ~~~~~ pimpant, et ses ~~~~~~~ ~~~~~~ ~~~ ~~~~~~. ~~~~~ ~~~~~~~ ~~~~~~~~~~, ~~~ ~~~~~~ ~~~~~~ ! ~~~~~~ ~~~~ ~~~~~ ~~~~~~~~~, ~~~ XVIIIe ~~~~~~~, ~~’~~~~~~~~, ~~~ ~~~~~ ~~~ ~~’~~~~~~ ~~~ ~~~ ~~~~~, ~~~ ~~~~~ peu de demeures ~~~~~ ~~~~~~~~~~, ~~~~~ ~~~~~~~~~~ ~~~ ~~~~~~ “~~~~~~~~~~”, ~~~ ~~~~~ ~~~~~ ~~~~~~~~~~ ~~~ ~~~~~~ “~~~~~~~~~~”, ~~~~~~ ~~~~ ~~~~~ ~~~’~~~ ~~~~~~ ~~ ~~~~ ~~~~~. ~~~ ~~~~~~ ~~~ ~~~~~~~~ ~~’~~~~ pas une simple ~~~~~~~~~~. ~~~ ~~ ~~~~~~~~~ existé.\nIl ~~ ~~ ~~~ ~~~~~~ ~~~ ~~~~~~ ~~~~ ~~~~~~~ ~~~ ~~~~~~~~~ ~~~~ ~~’~~~~~~~~~ ~~ ~~~~~~~ ~~~~~~~~~, ~~’~~~~ ~~~ ~~~~~~~~ ~~~ ~~’~~~~~~~~~~~~~ ~~~~~~~~~~~~~. ~~~ ne parle pas ~~~~ ~~~~~~~~, ~~~~~~~~~~~, ~~~ ~~~ ~~~~~~ ~~~~~ ~~~~ ~~~~ ~~~~~~~~~, ~~~~~~~ ~~~’~~~ ~~ ~~~ ~~~~ ~~~ ~~~~~~~~~ ~~~~~~~~~ ~~~~~, ~~~ ~~~ ~~~~~ ~~~~ ~~~~~~~ ; ~~~ ~~~~~~ ~~~~ fermes, des maisons ~~~ ~~~~~~~~, ~~~~ ~~~~~~~~~, ~~~~ ~~~~~~~~. ~~~ ~~~ ~~~~ ~~’~~~ ~~~~~~~~~~ ~~~~ ~~~~ ~~~~~~ ~~~~~~~, ~~~ ~~~~~~~~~ ~~~ ~~ ~~~~ ~~~~~ ~~~~~ ~~ ~~~~~~~ ~~~~ ~~’~~~~~~~~~ — plus élégantes, plus ~~~~~~~~~~~, ~~~~~ ~~~~~~~~~ ~~’~~~~~~~~~ ~~~~~~~~~ ~~~~~ ~~~ ~~~~~~~ (~~~ ~~~~~ ~~~ ~~~~~~, ~~~~~~~~ ~~~~ ~~~~~~~ ~~~~~~ ~~’~~~~ gardé).\nSi ~~~ ~~~~ ~~’~~~ ~~~~~~~~~~ ~~~ ~~~~~~~~~~ ~~~ ~~~~~ ~~~~ beaux paysages, le ~~~~~~~~ ~~~~ ~~ ~~~~ ~~~~~ ~~~~~~~~. ~~’~~~~~~ ~~’~~~~~~~~~ ~~~~ ~~~~~~ ~~~~~ ~~~ ~~~~~ ~~’~~~~~~~~, ~~~ ~~~~ ~~~~~ ~~’~~~~~~~~ ~~’~~~~~~~~~~ ~~~~~~~~~ ~~~ ~~~~~~~ ~~~~ ~~~~ ~~~~~ ~~~ ~~~~~~~~, surtout depuis le ~~~~~~~~~~~~~, ~~~~ ~~ ~~~~~ ~~~~~~~~~~~~ ~~~~ ~~~~~~, ~~~~ ~~~~~~~~~~~~, ~~~~ ~~~~~~~~. ~~~~ ~~~~~~~~ ~~~~~ ~~~ ~~~~ ~~~~~~~ ~~~ ~~~~~, ~~~ ~~~~~~~~~ : ~~~ ~~’~~ ~~~~~ ~~~~~~~ ~~~ marcher. En Auvergne ~~~ ~~ ~~~ ~~ ~~’~~~~~~~~~~~~~, ~~~ ~~~~~ ~~~~~ ~~~~~~ ~~~~ ~~~~ ~~~~ ~~~~ ~~~~~~~. ~~~~~ ~~~ ~~~~~~ ~~~~~~ ~~~ ~~~~ ~~~~~~ ~~~ ~~~~~~~~~~~~~, ~~~~~~~ ~~~~~~~~, ~~~~ ~~~~ hauteurs de Gelles, ~~~-~~~~~~~ ~~~ ~~~~~~~~~, ~~~ ~~~~~ ~~~ ~~~~~ ~~~~ ~~~~~~ ~~~ ~~~ ~~~~~ ~~~~ ~~~~~~ ~~~~~. ~~~ ~~~ ~~~ ~~~~~~ ~~~~ ~~~ ~~~~~~ ~~~ ~~~~~~~~~, ~~~~~~ ~~~ ~~~~ de Diane et ~~~ ~~~~~~~ ~~~ ~~~~~~~~, ~~~ ~~~~~ ~~~ ~~~~ ~~~ ~~~~~~~~, ~~~~ ~~~~~ ~~~~~~~~~. ~~~ ~~~~~~~~~ ~~~~~~~~ ~~~~ ~~~~~ ~~~~~, ~~~~~~ ~~~~~ ~~~ ~~~~ ~~’~~~~~~~ ~~~ ~~~~~~~~~, ~~~ ski, à la ~~~~~~~~~~ ~~~ ~~~~~~~ — ~~’~~~~~~~~~~ ~~~~ ~~~~~~ ~~~~ ~~~~~~~ ~~ ~~~~~~~. ~~~~~ ~~~ ~~~~~~~~ ~~~ ~~~ ~~~~~~~~ ~~~~~~~~~~, ~~~~ ~~~~~ ~~~~~~~~~~ ~~’~~~~ ~~~~ ~~~~~~ ~~~~~~ ~~ ~~’~~~~~~~, à la vérité. ~~~~~ ~~~~ ~~~~~ ~~~~~~~~ ~~~ ~~~~~~~~~, ~~~~~ ~~~~~~, ~~~~~~ ~~~~ ~~~~ ~~~~~~~~ ~~ ~~~~~ ~~~~~ ~~~~~~~, ~~~ ~~~~ ~~~~~~~~~, ~~~~~~~ ~~~~ ~~~~~~~~~~~~~ ~~~ ~~~~~~~~, ~~~~~ ~~~~~~~~~~~~ ~~~ plus loin — ~~~~~ ~~~ ~~~~~ ~~~~~ ~~~~ ~~~~~~~~~~, ~~~~ ~~~~~~~~~~ ~~~~~ ~~~~~~~~~ ~~~ ~~~~ ~~~ ~~~~~~~~~ ; ~~~ ~~~ ~~~~~ ~~’~~~~~~~ ~~~~ ~~~~ ~~~~~~ ~~~ ~~~~~~~, ~~~~ ignominie.\nLes ~~~~~~~ ~~~~~ plus grands, aussi, ~~~~~ ~~~~ ~~~~~ : ~~~~ ~~~~~~~~~ ~~~~~ ~~~~~~, ~~’~~~~~~ ~~~~~ ~~~~~~, ~~~~ ~~~~~~~ ~~~~ ~~~~~~~ ~~~~~ ~~~~~ ~~~~~ ~~~~~~~~~~~, ~~’~~~~~~ ~~~ ~~’~~~~ ~~~~~ ~~~~~~~~~.\nvoir l’entrée du mardi 24 juillet 2018 et son image dans Le Jour ni l’Heure


Mignoned ar brezhoneg / Articles posted by Anaĩs SCORNET\nPediñ a reomp ac'hanoc'h asambles gant ar gevredigezh Golf Natur Langoned d'un abadenn tañva ar golf e brezhoneg. Pegoulz : D'ar Sadorn 30 a viz Ebrel 2022 adalek 2e30 gm Priz : digoust Lec'h : tachenn golf Langoned (hent Ker Yves) Ret eo lakaat e anv a-raok ar 25/04:...\nUr voest ostilhoù evit an embregerezhioù. E 2019 hon eus krouet STAL.BZH (ar bloaziadur evit kavout tud a implij pe a skoazell ar brezhoneg) gant ar soñj en deus ar brezhoneg e blas e bed an ekonomiezh. Diouzhtu war lec'h e oa deuet deomp ar soñj mont...\nHiziv an deiz ‘vez kavet ouzhpenn 600 stal war al lec’hienn hag an arload Stal.bzh. Ezhomm hon eus eus ar stalioù-mañ evit ma chomo ar brezhoneg ur yezh implijet er vuhez pemdez. Hag ezhomm o deus an embregerezhioù-se pratikoù evit padout. Asambles hon eus ar galloud...\nGBB - Gouel Broadel ar Brezhoneg 2021 Gouel Broadel ar Brezhoneg 2021 Lidomp asambles hor yezh d'an 2 ha d'an 3 a viz Gouere e Langoned ! Kavit ar programm amañ ! Evit prenañ ho pilhiji emañ amañ ! Pass yec'hedel dre ret evit an arvesterien hag arvesterezed d'ar...


Liviou al livour bihan - Livre enfant en breton (de 0 à 8-10 ans) - Guy Allix, Pointilleuse, Coop Breizh, Beluga Editions\n> Livres en breton >Livre enfant en breton (de 0 à 8-10 ans)>LIVIOÙ LA LIVOUR BIHAN\nLIVIOÙ LA LIVOUR BIHAN\nAdalek 6 vloazh\nTrist-kenañ e oa al Livour Bihan. Abaoe meur a vloavezh e veze o livañ, evel ma tenne e anal, taolennoù gant e holl galon. Ruz e oant atav avat. Ruz e oa ar c'houmoul, ruz an oabl glas, ruz ar geot glas...\nDimensions 26,50 x 19 cm\nNe veze gaelet nemet a liv ruz gant al Livour Bihan pa ne veze gwelet tra ebet gant tud all.\nSantout a rae e don e galon e tlefe bezañ gouleier all. Mont a reas neuze war-glask livioù, evel ma ya reoù all war-glask aour...\nSPOT O VONT D'AR C'HOAT


Aliyah Bet (hebraeg: עלייה ב), "Aliyah 'B'" – bet o vezañ eil lizherenn al lizherenneg hebraek) a oa bet an anv kod roet d'an divroañ amreizh gant ar Yuzevien e Palestina dindan dalc'h ar Rouantelezh-Unanet. Kement-mañ a oa bet sevenet en desped d'an harzoù savet gant ar White Paper of 1939, er bloavezhioù 1934 betek 1948.\nAr vag hollvrudet Exodus e 1947\nYisrael Meir Lau (8 vloaz) douget gant Elazar Schiff, an daou anezho o vezañ chomet bev e kamp Buchenwald pa errujont e Haifa, d'ar 15 a viz Gouhere 1945\nHiziv-an-deiz en Israel e vez anvet an oberenn-se gant ar ger hebraek Ha'apala (hebraek: ההעפלה); pignidigezh). An Aliyah Bet a vez lakaet da disheñvel diouzh an Aliyah Aleph ("Aliyah 'A'", kentañ lizherenn al lizherenneg hebraek): an divroañ, gant nebeutoc'h a dud, aotreet d'ar Yuzevien gant an aotrouniezh saoz e Palestina e-pad ar memes koulzad amzer.\nE-pad an Aliyah Bet pe an Ha'apala, meur a aozadur yuzev a labouras asambles evit aesaat an enbroañ en ur dremen dreist an niver aotreet gant ar Saozon. Gant ma oa ar jahinerezh enep-yuzev o kreskiñ en Europa gant galloud an nazied o'n em ledañ, an ezhomm pouezus da zivroañ buan a oa kresket spontus. Ar re o devoa kemeret perzh er sikour d'an divroañ a nac'has implij ar ger "eneplezennel", hag implij a rejont ar ger "kuzh".\nAn Ha'apala a c'hoarvezas e daou brantad. Da gentañ, etre 1934 ha 1942, ur striv evit kendrec'hiñ yuzevien Europa da dec'hout kuit rak ar jahinerezh hag al lazahadegoù gant an nazied hag o harperien. An eil etre 1945 ha 1948, gant an anv Bricha roet d'ar bazenn-se, a oa bet ar striv evit kavout ul lec'h repu d'ar Yuzevien chomet bev goude an torfedoù nazi (Sh'erit ha-Pletah). Ar re-se a oa kemmesket gant an dud dilec'hiet a oa stanket e kampoù da c'hortoz an Alamagn dreist-holl. E-pad ar c'hentañ pazenn, un toullad aozadurioù a bep seurt (en o zouez sionourien adweladennerien) a oa mammenn d'al lusk. Goude an Eil Brezel-bed, ar Mossad LeAliyah Bet ("An ensavadur evit an Aliyah B"), ur skourr eus an Haganah, a gemere warni an holl gargoù.\n(en) An Ha'apala goude an Eil Brezel-bed\nAdtapet diwar « https://br.wikipedia.org/w/index.php?title=Aliyah_Bet&oldid=1739770 »\nDernière modification le 18 C'hwe 2017, à 11:34\nKemmoù diwezhañ degaset d'ar bajenn-mañ d'an 18 C'hwe 2017, da 11:34.


Stumm eus an 8 Kzu 2012 da 13:56\n270 okted lamet , 8 vloaz zo\nStumm eus an 26 Du 2012 da 19:15 (kemmañ)\n(→Orin e familh)\nStumm eus an 8 Kzu 2012 da 13:56 (kemmañ) (dizober)\nLou2199 (kaozeal | degasadennoù)\n'''Marcel Bigeard''', ganet ar 14 a viz C'hwevrer 1916 e Toul hag marvet eo ar 17 a viz Mezheven 2010 e memes lec'h , a zo un den politikel ha soudard gall. Kroget en deus e vicher evel ur soudard « bihan » , eil renk , e 1936 hag echuet eo evel ofiser jeneral steredennet, e 1936. Ar jeneral Bigeard a zo bet an ofiser gall bev gant ar muiañ a vedalennoù. Bet eo bet stourmer pe resistant kozh, e anv avat a chomo stag ouzh ar brezelioù didrevadenniñ (Aljeria, Indez-Sina). Un diazezadenn a zo bet krouet gant e anv an 9 a viz Mezheven 2011. ▼\n'''Marcel Bigeard''' zo bet ganet d'ar [[14 C'hwevrer]] [] e [[Toul]] ha marv e Toul ivez d'ar 17 a viz Even 2010. Adalek [] betek [] e voe el [[lu gall]], evel [[Harz-lamm|harzlammer]].\nGwallvrudet eo evit bezañ asantet boureviañ tud an [[FLN]]. Chifretezed Bigeard a veze graet eus an dud bet lazhet diwar jahinerezh, lakaet un tamm simant ouzh o zreid ha taolet er mor diwar ur viñs-askell.▼\n== [[Eil Brezel-bed]] ==\nE miz Kerzu [] e voe e [[Saida]] en [[Orania]]. En em gavout a reas gant [[De Gaulle]] d'ar [[27 Eost]] [] hag e penn sektor [[Ain-Sefra]] e voe lakaet, 15 000 soudard dindanañ . Kaset e voe da Oran goude [[poutch Aljer]] e [] : ne dapas ket perzh e itrikadennoù ar jenelared avat.\n▲Marcel Bigeard, ganet ar 14 a viz C'hwevrer 1916 e Toul hag marvet eo ar 17 a viz Mezheven 2010 e memes lec'h , a zo un den politikel ha soudard gall. Kroget en deus e vicher evel ur soudard « bihan » , eil renk , e 1936 hag echuet eo evel ofiser jeneral steredennet, e 1936. Ar jeneral Bigeard a zo bet an ofiser gall bev gant ar muiañ a vedalennoù. Bet eo bet stourmer pe resistant kozh, e anv avat a chomo stag ouzh ar brezelioù didrevadenniñ (Aljeria, Indez-Sina). Un diazezadenn a zo bet krouet gant e anv an 9 a viz Mezheven 2011.\n[[Restr:General Marcel Bigeard, 80, October 1996, before photo of him 40 years ago.jpg|thumbnail|Ar jeneral Bigeard, 80 vloaz, miz Here 1996, dirak e skeudenn 40 vloaz a-raok.]]\n===Orin e familh===\nAr 6 a viz Genver 1942, e timezas gant e vignonez bugaleaj, Gabrielle Grandemange (Toul, 5 a viz Du 1919- 4 a viz Gouere 2011). Eurediñ a rejont e-kerzh ar brezel etre tec'hadenn Marcel Bigeard eus Alamagn hag a-raok e vefe aet kuit da harz-lammer e-barzh ar strouezh.\nUr bugel o deus anvet Marie-France, ganet an 13 a viz C'hwevrer 1946. Gaby Bigeard a varvas ar 4 a viz Gouere 2011 e [[Toul]] abalamour d’ur c’hleñved hirbadus.\nMicher===micher soudardel ===\nA-raok ar brezel\nGoude bezañ labouret 6 vloaz er Société Générale evel un implijad er bank, e-keit ma talc’he da zeskiñ ober boks, e krogas Marcel Bigeard gant e servij soudard e [[Haguenau]] e-barzh an 23de rejimant troadeien kreñvlec'h. Soudard eil klas e oa e miz Gwengolo 1936, dieubet e oa eus e endalc'hioù gant ar grad a benngaporal e miz Gwengolo 1938.\n==Brezel Algeria ==\nAr 25 a viz Here, ec’h eas Bigeard a kemer penn an 3de BPC e Constantine en [[Algeria]]. An 21 a viz C'hwevrer, ar batailhon, deuet da vezañ an 3de RPC, a seven ar c'hentañ oberiadenn dre biñsaskell en istor, e-kerzh oberiadenn 744 e Kabylie. Ar 16 a viz Mezheven 1956, e Nementchas, e voe gloazet Bigeard en e gof. Advroet e voe da Vro-C’hall, medalennet14 a viz Gouere 1956 gant ar president Coty hag e resevas ar blakenn a "ofiser meur al lejion a enor ". Distroet en [[Aljeria]], e voe gloaziet ar 5 a viz Gwengolo en e avu hag en humerus.\nE-kerzh an hañv e harz an 3de RPC 90% eus stourmerien an FLN. Deuet e oa da vezañ koronal e miz Genver 1958. Ren a reas an 3de RPC. Ar 1añ a viz Ebrel ec’h erlec’hias ar c’horonal Tringuier anezhañ e penn an 3de RPC. Ne gemeras ket Bigeard perzh e darvoudoù an 13 a viz Mae 1958.\nTamallet e vez dezhañ bezañ jahinet e-pad brezel Algeria en o zouez tud an [[FLN]] met ivez soudarded all.\nMedalennoù ar jeneral Marcel Bigeard\nGrad\t1974 : Jénéral strollad gwarded\n1966 : Jénéral brigadenn\n1936 : Eil klass\nBloavezhioù Micherel\t1936 – 1976\nBec'hoù\tEil brezel bed\ngourc'hemenn\t3e BT\nNerzhioù Meurvor india\nBrezeloù\tBrezel de Diên Biên Phu\nEmgannde Tu Lê\nEnoradenn\tkroaz bras strollad a enor\nKroaz brezel 1939-1945\nKroaz brezel des TOE\nKroaz talvoud soudardel\nMedalenn ar resistañs\n▲Gwallvrudet eo evit bezañ asantet boureviañ tud an [[FLN]]. Chifretezed Bigeard a veze graet eus an dud bet lazhet diwar jahinerezh, lakaet un tamm simant ouzh o zreid ha taolet er mor diwar ur viñs-askell.\nAdtapet diwar « https://br.wikipedia.org/wiki/Dibar:MobileDiff/1375864 »


Kazh loupard - Wikipedia\nAr c'hazh loupard (Prionailurus bengalensis) a zo ur bronneg gouez bihan eus gevred Azia.\nA-vent eo gant ur c'hazh doñv. Diforc'hioù rannvroel bras a zo avat. En Indonezia e vuzuilh war-dro 45 cm gant ul lost 20 cm tra ma vuzuilh 60 cm e rannvro an Amour. E vlevenn vrizhellet zo melen gant spesadoù ar su, met da wenn-arc'hant ez a gant spesadoù an norzh. E vruched ha lodenn izelañ e benn zo gwenn.\nUn aneval-noz eo. Hemolc'hiñ a ra evned, krignerien, pesked ha bronneged bihan. Pa antre e-barzh ur gêriadenn e c'hell tagañ ar pennoù-yer. En e-unan e vev, nemet da vare ar gouennañ. Etre 2 ha 4 c'holen o devez ar parezed goude un dougen 65 devezh.\nAr c'hazh loupard a vev e koadegoù dreist-holl, ha betek 3 000 metr uhelder. Bevañ a ra e-kichen an dour daoust na neuñv ket gwall alies. Pignat a ra mat-tre.\nAr c'hazh loupard a c'hell gouennañ gant ar c'hazh doñv: kazh Bengal a reer eus an hiron. Heñvel a-walc'h eo ouzh ar c'hazh loupard met kalz aesoc'h da zamesaat eo.\nPrionailurus bengalensis bengalensis, India, Bangladesh, gevred Azia, Yunnan\nPrionailurus bengalensis chinensis, Sina, Taiwan\nPrionailurus bengalensis euptailura, Reter Sibiria, Mongolia\nPrionailurus bengalensis manchurica, Mandchouria\nPrionailurus bengalensis minutus, Filipinez\nPrionailurus bengalensis trevelyani, reter Pakistan\nar c'hazh loupard\nAdtapet diwar « https://br.wikipedia.org/w/index.php?title=Kazh_loupard&oldid=1653471 »\nLoened Azia ar Reter\nKemmoù diwezhañ degaset d'ar bajenn-mañ d'an 24 Gou 2015, da 10:41.


Edouarzh ar C'hofesour - Wikipedia\nEdouarzh ar C'hofesour, Edward the Confessor e saozneg, (war-dro 1004 - 1066), a voe roue Bro-Saoz war-lerc'h Knut III, hag an eil roue diwezhañ a lignez sakson, a-raok aloubadeg Gwilherm an Alouber e 1066 en emgann Hastings.\nMab e oa da Ethelred II. Deol e oa ken e oa, ha biskoazh n'en dije kousket gant e wreg, Edith a Wessex. Anvet e voe da sant en 1161. Ken santel e oa an den, a lavarer, ma ne oa ket breinet e gorf 36 vloaz goude e varv, pa voe digoret e vez.\nE 1013 e rankas Edouarzh hag e vreur Alfred Aetheling, war un dro gant o mamm Emma de Normandie, tec'hel dirak an Daned, da glask repu da vro e eontr Richarzh II, dug Normandi (tad-kozh Gwilherm an Alouber).\nUgent vloaz goude, e 1036, e reas kazeg pa glaskas diframmañ ar gurunenn diwar benn Harold II. E vreur Alfred a voe lazhet en abadenn, abalamour da drubarderezh ar c'hont Godwin Wessex. E 1041 e tistroas da Vro-Saoz, pedet ma oa gant e hantervreur Knut III Danmark, a lakeas anezhañ moarvat da bennhêr e vadoù, gant skoazell Godwin Wessex, deuet da vezañ kamarad da Edouarzh. Mervel a reas Knut e Mezheven 1042, ha kurunennet e voe Edouarzh en iliz-veur Winchester d'an 3 a viz Ebrel 1043.\nUr ren a beoc'h hag a frouezhusted e voe e hini. Galloud bras o devoa ar gonted Godwin, Leofric Mercia (pried Lady Godiva), Siward Northumbria.\nFrank Barlow (1970), Edward the Confessor, New Haven, Connecticut : Yale University Press, 2011 (ISBN 978-0-300-07156-6)\nAdtapet diwar « https://br.wikipedia.org/w/index.php?title=Edouarzh_ar_C%27hofesour&oldid=1988422 »\nKemmoù diwezhañ degaset d'ar bajenn-mañ d'an 25 Ebr 2022, da 09:24.


Rivka - Wikipedia\nFrançois Boucher, Rivka o resev profoù Abraham, 1725\nRebecca, pe Rivka (en hebreeg רבקה Rivqah), a oa merc'h da Betouel an Aramiad, eus Padan-Avran anezhañ, ha c'hoar da Lavan, hervez Levr ar C'heneliezh, kentañ levr ar Bibl hag an Tanac'h.\nDimeziñ a eure da Izaag, pe Is'hak hervez an hebreeg, ha daou vab o doe, Esav ha Yaakov.\nEr rann 24 eus Levr ar C'heneliezh e lenner danevell eured Is'hak gant Rivka. \nItrikañ a reas Rebecca (Gn 27) evit ma voe benniget Yaakov gant e dad e-lec'h Esav ar breur koshañ.\nAbraham, deuet kozh, a c'houlennas digant e servijer koshañ degas eus e vro ur pried eus e diegezh evit e vab Izaag. Hag an den da vont da Aram. Da noz, daoulinet ar c'hañvaled e-tal ar puñs, e welas Rebecca, ur werc'hez koant, o tont da leuniañ he ficher. Hag eñ da c'houlenn dour d'evañ diganti. Ha hi da reiñ dezhañ, ha da leuniañ al laouer da zourañ e gañvaled ha da ginnig bod dezhañ. Ar servijer neuze da lavarout a-berzh piv e teue. En ti, goude, setu Laban, breur Rebecca, hag o zad Betuel, da asantiñ d'an eured gant Izaag. Ha servijer Abraham neuze da reiñ profoù, ha kuit en deiz war-lerc'h gant ar verc'h yaouank. Distro da di Abraham, kabet ar plac'h diouzh grad, ha dimezet Izaag ha Rebecca.\nPell e vanas Rebecca divugel, met goude ur pennad he doe gevelled. Diaes e voe an dougen anezho rak en em gannaén a raent en he c'hof. Doue a roas da c'houzout e vefe div vroad diwar an daou vab hag e vije an henaén o servij an eil. Genel a reas Esaü, an henañ, ha Jakob, an hini a blije dezhi ar muiañ.\nHervez an hengoun e vefe beziet gant Is'hak e Hevron e bez ar Batriarked.\nRebecca hag Eliezer, gant Bartolomé Esteban Murillo.\n↑ (br) Troidigezh An tour-Tan, levrenn 1, 1981, pp 20-23\nAdtapet diwar « https://br.wikipedia.org/w/index.php?title=Rivka&oldid=1853317 »


Iskisat breur bihan - Keit Vimp Bev\nHaroz an deizJabadao Jobig\nDegemerStalLevrioùLevrioù 11-15 bloazIskisat breur bihan\nHome / Loreidi / Loreidi PAY / Iskisat breur bihan\nE CM2 emañ Elena. Ur plac’h evel ar re all eo, e vreur bihan avat a zo disheñvel : ne oar ober netra eunan, atav e ranker ober war e dro ; un emzalc’h iskis en deus ha ne oar ket komz ; evel pa vefe krog ur c’hleñved dizanav ennañ… E gwirionez eo aotek Malo.\nDisplegañ a ra ar c’hoar vras-se d’al lennerien penaos eo bet cheñchet he buhez, ha buhez he familh, adal an deiz m’eo bet ganet he breur bihan.\nISBN: 9782-86824-160-3 Rummadoù : Levrioù 11-15 bloaz, Loreidi PAY, Priz ar Yaouankiz Product ID: 1461\nE CM2 emañ Elena. Ur plac’h evel ar re all eo, e vreur bihan avat a zo disheñvel : ne oar ober netra eunan, atav e ranker ober war e dro ; un emzalc’h iskis en deus ha ne oar ket komz ; evel pa vefe krog ur c’hleñved dizanav ennañ… E gwirionez eo aotek Malo. Displegañ a ra ar c’hoar vras-se d’al lennerien penaos eo bet cheñchet he buhez, ha buhez he familh, adal an deiz m’eo bet ganet he breur bihan.\nE Naoned eo ganet Olier BIGUET, e 1977. Dibabet en deus da ren e vuhez e brezhoneg : labourat a ra evel skolaer en ur skol Diwan, e vugale dezhañ en deus desavet penn-da-benn e brezhoneg. Plijet eo gant an treiñ e brezhoneg : sikouret en deus Keit Vimp Bev evit reizhañ pe ober troidigezhioù – daou levr troet gantañ a zo bet embannet. Ha pelloc’h eo aet zoken o skrivañ levrioù evit ar re yaouank !\n2012, dastumad Priz ar Yaouankiz, 42 p., ment 110×180 mm\nRoit an ali kentañ war “Iskisat breur bihan” Cancel reply


Pajenn:Koñchennoù eus Bro ar Ster Aon.djvu/178 - Wikimammenn\nPajenn:Koñchennoù eus Bro ar Ster Aon.djvu/178\nan traou. Ar roue a c’houlenno ouzit petra out gouest da ober. Te a responto d’ezañ n’eus netra ha n’out ket evitañ. Hag e ray marc’had ganez neuze. Setu amañ petra : Ma rez kement a lavaro d’it, hag an dra-ze e-kerz c’houec’h miz, e roio da bouez a aour d’it ; ha lavarout a ray c’hoaz : « Ma ne rez ket, e vezi lazet ! » Gra marc’had gantañ, ha bez dizoan : me a vezo eno, ha da heñcha a rin war bep tra. Kenta tra a vezo gourc’hemennet d’it a vezo kas ar c’hezeg d’an dour. E-pad eiz deiz a-raok ne vezo bet gouest den da zont a-benn anezo ; er marchosi e vezin-me ganto hag o sorset am bezo holl. Te a lakaio ac’hanoun er penn kenta, ha war va lerc’h e teuint. Az pez soñj avat da rei d’in da zibri ken alies gwech ha ma tebri da-unan. »\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/178&oldid=148776 »\nKemmoù diwezhañ degaset d'ar bajenn-mañ d'an 1 Gen 2019, da 17:36.


Buhez ar Sent/1894/Maksim hag Olempias - Wikimammenn\nBuhez ar Sent/1894/Maksim hag Olempias\n◄ Justin Maksim hag Olempias Patern ►\nAnn daou zant-ma a ioa ginidik euz ar Pers. Tud a lignez huel oant ho daou, mes muioc’h a istim a ioa evitho c’hoaz abalamour d’ho vertuz eged abalamour d’ho noblans. Ar vro-ze o veza kouezet etre daouarn ann impalaer Des, ann impalaer-ma en em lakeaz da ober brezel d’ar gristenien, ha Maksim hag Olempias a oue kroget ennho gant ar re genta ha kaset dirak ann impalaer. Des a ordrenaz skei gantho a daoliou baz ken na lavarjent ne oant mui kristenien; mes, kaer a oue ho bazata, ann daou verzer a jomaz ato stard enn ho feiz.\nMes ho maro ne vougaz ket ar gounnar en devoa Des outho. Ann impalaer a falvezaz d’ezhan c’hoaz miret na vijent enterret, hag ordren a eure ma vije lezet ho c’horfou enn eur park var ar meaz evit beza debret gant ar chas hag al loaned all. Mes al loaned o devoue muioc’h a respet evitho eged ann dud : ar chas a jome d’ho diouall, a harze evit ho difenn hag a gunude evit ober kanv d’ezho. A benn pemp devez, ann daou gorf santel a oue dastumet gant daou gristen euz ar Pers, ho hano Abdon ha Sennen. Ar re-ma ho zebeliaz enn ho zi hag ho enterraz goudeze gant kalz a henor. Abaoue, relegou sant Maksim ha sant Olempias a zo bet digaset e Frans, ha bez’ ez euz anezho e meur a iliz euz hor bro, dreist holl enn iliz Sant-Malo e Breiz hag enn iliz Liej er Beljik.\nJezuz-Krist en deuz lavaret enn Aviel: « —N’o pezet ket aoun rak ar re a lam he vuez digant ar c’horf, mes ne c’hellont ket laza ann ene ; o pezet aoun kentoc’h rak ann hini a c’hell ho kas dann ifern korf hag ene. » Ar Zent hag ar Verzerien o deuz bet sonj ato euz ar c’homzou-ze, ha setu perak ne reant keta fors hag e vije torret, bruzunet, draillet, dispennet pe zevet ho c’horf, gant ma’z aje ho ene d’ar baradoz, gant ma c’helljent savetei ho ene. Peur o pezo-c’houi ive muioc’h a aoun da goll buez hoc’h ene eget da goll buez ho korf, muioc’h a aoun da velet drouk oc’h erruout gant hoc’h ene eget da velet poan o koueza var ho korf ? Ar Verzerien ne ehanent da lavaret : « Ar maro mil guech kentoc’h eget nac’h hor feiz! » Peur e leverot-hu ive euz a greiz no kaloun hag evit mad : « Mil guech mervel kentoc’h eged offansi Doue dre eur pec’hed marvel hebken ! »\nAdtapet diwar « https://br.wikisource.org/w/index.php?title=Buhez_ar_Sent/1894/Maksim_hag_Olempias&oldid=23195 »\nKemmoù diwezhañ degaset d'ar bajenn-mañ d'an 30 Mez 2011, da 13:07.


James Ramsay MacDonald - Wikipedia\nJames Ramsay MacDonald e 1900\nJames Ramsay MacDonald (12 Here 1866 – 9 Du 1937) a oa ur politikour eus Breizh-Veur hag a voe Kentañ Ministr ar Rouantelezh Unanet, e penn ur gouarnamant eus kostezenn al Labour e 1924 hag adarre e 1929-1931. Eus 1931 da 1935 e voe e penn ur gouarnamant a unvaniezh vroadel, ennañ Mirourien hag un nebeud tud eus al Labour. Abalamour d'an dra-se e voe skarzhet Ramsay MacDonald eus kostezenn al Labour, daoust ma oa bet unan eus ar saverien anezhi.\nRamsay MacDonald, asambles gant Keir Hardie hag Arthur Henderson, a voe unan eus saverien al Labour Party. E penn ar gostezenn-se e voe a-raok 1914, hag adarre adalek 1922, goude un troc'h abalamour ma oa enebet ouzh ar Brezel-bed Kentañ. Eus ur familh baour eus Bro-Skos e oa, mab d'un devezhour ha d'ur vatezh. Eñ e voe ar C'hentañ Ministr kentañ eus Strollad al Labour.\nJames Ramsay MacDonald el lec'hienn Number10.gov.uk\nAdtapet diwar « https://br.wikipedia.org/w/index.php?title=James_Ramsay_MacDonald&oldid=1865091 »\nKemmoù diwezhañ degaset d'ar bajenn-mañ d'an 7 C'hwe 2020, da 16:42.


Ann otro Thiers, Pensturier ar Republik - Wikimammenn\nAnn otro Thiers, Pensturier ar Republik\nOberennoù damheñvel pe handelvoù all zo ivez, gwelout Ann aotrou Thiers.\nJ.-P. Gadreau, 1872 (p. 45-50)\n◄ Ann Alsace hag al Lorraine Ann otro Thiers, Pensturier ar Republik Kambr ann deputeed ►\nANN OTROU THIERS\nPENSTURIER AR REPUBLIK.\nMad ez eo d’ehoc’h holl anaout buhez ann den brudet-kaer, ann den wiziek ha fur pehini a zo brema pensturier (président) ar Republik en Franz, ann otro Thiers.\nAnn otro Thiers a zo mab ur mecherour (ouvrier). Gwelet a ret dre-se, ma mignoned, penoz ec’h haller sturia (gouverner) mad ur vro, hep beza ur prinz. Ganet eo er gêr a Varseill, er bloaz 1797, hag evel-se hen eûz brema pevarzek ha tri-uguent bloaz. En he iaouankiz, e studiaz kalz holl kement a mad da c’houzoud evit kuzulia mad ur gouarnamant, pe beza en he benn zoken, evel ma eman hirie, — hag e teuaz da veza gwiziek braz war al lezennou, ar finansou — da Lâret eo ann impli (l’emploi) vad euz arc’hant ar vro, — hag ive war an tu da rena, da diski ha da vaga un arme. War histoar ar Franz ive, hag histoariou ar broiou all, na eûz ket a grenvoc’h evit-han. Goude beza disket evit-han he-unan, a skrive er journaliou hag el levriou, evit rei da anaout d’ar re-all ar pez hen defoa disket. War-dro ann noad a dregont vloaz, e skrivaz histoar Revolution Franz, ar Revolution vraz, hag he levr a zo ar gwella euz ann holl pere a zo bet gret war ar Revolution. Goude-se, e skrivaz en ur journal brudet d’ann amzer-soe, evit goulenn lezenno mad hag ur gouarnamant mad. Hogen el-lec’h selaou aliou mad ann otro Thiers, ar roue Charles dek, pehini a rene d’ar c’houlz-se, a c’hoantaaz ober al lezennou nevez he-unan, hep goulen kuzul ann Deputeed ez oa bet dibabet gant ar vro, hag hoc’h ober evel-se e reaz fall, ha e lakaaz ann holl a-eneb d’ezhan. Popl Paris a em savaz neuze, ha Charles dek a rinkaz mont er-meaz a Franz, en Bro-Saoz. Ann Deputeed a hanvaz neuze da roue en he lec’h Loëiz-Fulup. Kement-man holl a c’horveaz ar 27-28 ha 29 a viz Gouere, er bloavez 1830.\nDaou vloaz divezatoc’h, ann otro Thiers a oe hanvet ministr, hag a renaz evel ministr epad pevar bloaz. E-keit ha ma oe ministr, a oe peur-c’hret (achevée) ar brezel pehini a redimaz ar Belgiq euz indan veli (domination) ar Holland. Ar gêr-grenv hanvet Anvers, lec’h ma oa em dennet ann Hollanded, a oe kemerret, hag a-boe ann amzer-se, ar Belgiq a zo ur rouanteles libr.\nBez’ a zo tud, evel ar Prusianed, pere na reont ar brezel nemet evit gonid, da lâret eo laeres douarou hag holl draou ho amezeienn ; hogen armeou ar Franz ho d-eûz a bep-amzer difennet ar re dinerz, ha redimet a re a oa gwasket (opprimés). En amzer-se, evel breman, ann otro Thiers a renkaz mouga (réprimer) froudennou d’ar bopl da em sevel a-eneb d’he roue. Hen a lakaaz kemer ann dukes de Berry, pehini a c’hoantaë ober d’ar Vendea em sevel, ha lakaad da roue he mab, bihanig c’hoaz neuze, hennes pehini a gemer hirio ann hano a Herri Pemp. Divezatoc’h a rinkaz c’hoaz ober ar brezel d’ar republikaned, pere a c’hoantaaz diskar Loëiz-Fulup, hag a kersaz he-unan eneb ar barikadennou. Er bloaz 1835, ur muntrer hanvet Fieschi a eseaz lac’ha ar roue, gant un ijin (machine) hanvet en gallek machine infernale, da lâret eo ijin ann ifern. Ar roue n’hen defoe drouk a-bed, nag ann otro Thiers ive, evit-han da veza en kichen ar marichal a Fanz Mortier, pehini a oe gouliet d’ar maro. Hogen prestig goude-se, siouas ! a lakaaz ar bopl a-eneb d’ezhan gant lezennou anvet lezennou miz Gwengolo, ha pere a vihannae liberte ar journaliou. Er bloaz 1836 a paouezaz a veza ministr.\nPevar bloaz divezatoc’h, en 1840, ann otro Thiers a oe arre galvet da vinistr gant ar roue Loëiz-Fulup. Neuze a reaz digas da Baris relego ann Impalaër braz, Napoleon kenta, pehini a oa marvet en enezenn Santes-Helena, lec’h ma oa dalc’het prisonier gant ar Saozon, — evit beza grét re ar brezell. He gorf a oe lakêt neuze en iliz ann Invalided, pe ar soudardet mac’hagnet, en Paris.\nNeuze ann otro Thiers a aozaz (prépara) ar Franz evit ur vrezel vraz. rag ann holl a sonje a vije ur vrezel vraz diwarbenn ann Turkianed, evel brezel ar C’hrime, en 1854. Neuze e lakaaz sevel mogerou ha kastellou (les forts) Paris, pere ho d-eûz, epad pemp miz, harzet ar Prusianed da vont en Paris, rag Paris n’eo ket bet komerret gant ar Prusianed, em rei a d-eûz rinket da ober, siouas ! pa na oa ken netra da debri en kêr.\nNa oe ket a vrezel neuze, evel ma sonje gant ann holl, hag ann otro Thiers a baouezaz arre da veza ministr. Neuze a em lakaaz da skriva buhez ann Napoleon braz, unan ar c’haera levriou euz hon amzer.\nEr bloaz 1848 a oe ur revolution nevez, hag en dro-se arre ar gouarnamant hen defoe keuz dre ma n’hen defoa ket selaouet ann otro Thiers. Ar bopl a c’houlenne ma vije galvet, — nann ann holl evel brema, — met un niver brasoc’h a dud, da henvel ann Deputeed : hogen Loeïz-Fulup hag he vinistred na iouljont ket selaou mouez ar bobl, ha Loeïz-Fulup a gouezaz ive, evel ma oue kouezet Charles dek. Allas ! kerkent a ma teu un den da veza dreist ar re-all, evel Roue, pe Impalaër, na selaou ken ann dud fur, hag a koll he ben, hag a teu prestig da goueza. Pa oe peurc’hrèt (finie), pe dost, ar revolution, ar roue koz a digorraz he zaoulagad. Neuze a c’hoantaaz lakaad ann otro Thiers da vinistr, evit ann derved gwez, ha rei d’ar bopl ar pez a c’houlenne : met allas ! re-divezat ez oa ! — Dre ma n’hen defoa ket ioullet rei un dra dister, er c’houlz vat, Loëiz-Fulup a gollaz e gurunenn, hag a renkaz iwe em denn en Bro-Saoz, evel Charles Dek.\nAnn otro Thlers a servijaz e-leal (ﬁdélement) ar Republik. ha bep-tro a roaz he vouez a-eneb ar re a c’hoantaaz hi diskar. En miz Ewen 1848, tud fall a em savaz a eneb gouamamant ar Republlk ; met trec’het a oent hep dale, hag ar re ar muia kabluz a oe kastiet. Ann otro Thiers a harpaz stard ar jeneral Cavaignac, karget da vouga ann insurection, ha neuze, evel breman, ez oe enebour braz ann demagoged, da lâret eo ar re a lâr beza republikaned, ha na int, en gwirionez, nemet tud a disurz, hag alies torfedourienn (des criminels), evel tud ar Gommun. Ul levr kaer a skrivaz d’ar c’houlziou-se, evit diskouez sklêr penoz ar pez hen eûz goneet pep-hini dre he labour hag he boan a zo d’ezhan, hag ann hini a c’hoanta hen lemel digant-han a zo ul laer, ha zoken un torfedour. Na roaz ket bep-tro he vouez, pe he vot, en gallek, da blijout d’ann holl, ha, me oar-vad, hen eveuz keuz brema d’hi beza roet evel m’hen eveuz grêt a-weziou (quelque-fois) ; met, da vihanna, hi roaz bep-tro hervez he gonsianz, ha bepred a chomaz un den onest. Evel-se ive ez oe kemerret a lakeet er prison pa reaz ho zol potred ann daou a viz Kerdu 1851. Prestig goude a tistroaz en Franz, met na c’hallaz ken, siouas ! beza euz ar gouarnamant.\n…Ha koulzgoude na diskennan euz ar gador (la tribune) nemet abalamour ma am eûz gallet, daoust d’ehoc’h ha d’ho interruptionou lâret ar pez a zo ar muia [a] dalvoudègez (ce qui est le plus important) en kement-ma, da c’houzoud eo : — mad ar Franz ez oa salv (l’intérét de la France était sauf), hag a zo grêt sevel etre ann diou rouanteles kizidigezou (des susceptibilités) pere a dlee ober na vije ken gallet tec’hel dirag ar brezel : en se oc’h eûz pec’het… »\nAdtapet diwar « https://br.wikisource.org/w/index.php?title=Ann_otro_Thiers,_Pensturier_ar_Republik&oldid=172428 »\nKemmoù diwezhañ degaset d'ar bajenn-mañ d'an 4 Ebr 2022, da 10:06.


Idée Location vacances été - Week-end, séjour Bretagne\n10 lec'h en hañv\n10 lec'h en nevezamzer\n10 lec'h en diskar-amzer\n10 lec'h er goañv\nEvit kalz tud e talvez an hañv kement ha vakañsoù bras. Traoù e-leizh a vez d'ober : heoliañ, mont war an traezhennoù ha kouronkañ, anez ankouaat baleadennoù kaer hag emgavioù digustum.\nMont d'ar "c‘hlazenn" war ribl Lenn Gwerledan\nIt d'ober un ehan natur 100 % e-kreiz ar vro tro-dro da stank brasañ Breizh. Eno, en un endro koadek, e kinniger un bern obererezhioù evel kaiak, pedalo pe c'hoazh ski-dour. Baleadennoù kaer a vez d'ober ivez dre ar gwenodennoù en-dro d'al lenn, ul lec'h sioul ha didrouz ma'z eus, war droad, war MTB pe war varc'h.\nDizoleiñ ar bed dindan vor e Breizh\nC'hoant ho peus da welet ar pezh a zo dindan ar mor ? Gwiskit ho maskl ha yao e-barzh an dour ! Ar "vadeziant splujañ" eo an doare gwellañ da zizoleiñ bed ar mor hag e draoù marzhus. Mont a reot, boutailhoù war ho kein, e-mesk loened ha plant danvor. E Breizh ez eus lec'hioù e-leizh evit dizoleiñ ar bed-se, pinvidik ha dic'hortoz. Neuze, lammit en dour !\nStruzh trovanel war Enez-Vaz\nUr c'hard eur hepken eus Rosko, gant ar vag, emañ Enez-Vaz, a zo ul lec'h a-zoare evit distanañ. Enni e kaver 20 aod traezh fin hag un hin klouar a laka anezhi da vezañ ul lec'h sioul eus an dibab. Mont a reer eus an eil penn d'egile d'an enezenn dre wenodennoù-aod brav-kenañ, ha pa vefed war droad pe war varc'h-houarn. Arabat c'hwitañ liorzh Georges Delaselle a ginnig deoc'h mont e-touez plant eus ar broioù trovanel.\nMeskl war ar roll-meuzioù adalek miz Gouere\nDebret e vez meskl-tuchadoù, an AOK kentañ eus ar mor, etre miz Gouere ha miz C'hwevrer. Savet e vezont e bae Menez-Mikael-ar-Mor lec'h ma vezont anavezet stag ouzh o feulioù, an tuchadoù, a c'haller gwelet pa vez izel ar mor. Peadra zo er bae da vagañ an holl re, bras pe bihan, a blij dezho loc'heta.\nLec'hioù dic'hortoz evit oberennoù digustum\nE-pad an hañv, tost 20 vloaz zo bremañ, e teu un ugent bennak a arzourien neuzierien d'en em staliañ e-barzh 25 chapel eus Kreiz-Breizh evit lakaat an arz a vremañ da gejañ ouzh ar glad relijiel. Mont a reot da-heul ho faltazi gant ar pevar zroiad a ya dre draoñienn ar Blavezh evit diskoachañ oberennoù bet krouet a-ratozh evit al lec'hioù ma vezont diskouezet, ar pezh a zegas pep a aergelc'h disheñvel dezho o-unan.\nBreizh, ur baradoz trovanel !\nJirafed, pandaed, lemureged, aligatored... kemer a ra Breizh tres ur savanenn pe hini ur c'hoad kehederel ! Ur gwir bedadenn da vont da veajiñ a berzh parkoù loened Breizh. En hañv e vez tro da welet arvestoù bev : lapoused distag, evned-preizh o nijal, ar mod ma reer war-dro soagnañ ha magañ al loened, ha penaos e vez ganet ar re vihan zoken !\nDudioù ar "Belle Époque" er c'hêrioù-kouronkañ\nDiwar ar blijadur a vez o kouronkañ ez eus bet tapet brud vat gant kêrioù arvor Breizh abaoe fin an 19vet kantved, pa oa deuet al logelloù, an tiez cheuc'h hag al letioù war wel e bord ar mor, a-raok dezho bezañ un arouez eus Breizh hag a zegas startijenn. It da welet kêrioù-kouronkañ Dinarzh, Karnag pe Benoded gant o aodoù traezh fin hir a zo o c'hortoz ac'hanoc'h da lammat en dour pe da chom da ruzañ – ha da rouzañ – dindan an heol.\nEmgavioù sevenadurel ar Gelted\nUr bern gouelioù a vez aozet e Breizh kement ha reiñ ton d'ar sevenadur keltiek. Ar Gouelioù Etrekeltiek, ar Rouedoù Glas, Gouelioù Kerne... a ginnig sonerezh ha dañsoù livet-kaer, hag ar bagadoù d'o heul ivez. It en dañsoù ma fell deoc'h, ha pa n'oufec'h ket dañsal c'hoazh. Er gouelioù-se e vez degemeret an holl dud a-greiz kalon.\nDevezhioù Europat ar Glad e Breizh\nBep bloaz, war-dro hanter Gwengolo, e vez digor kestell, mirdioù ha manerioù ar vro d'an dud, dezho d'ober gwelloc'h anaoudegezh ganto. Da-geñver an dibenn-sizhun-se, a vez gouestlet d'ar sevenadur, e c'haller bizitañ savadurioù hag a ya d'ober ul lodenn eus pinvidigezh Breizh pell zo, ha re all na vezont ket digor e-pad ar bloaz, kement-se abalamour deoc'h da zizoleiñ o zeñzorioù kuzh.


Pajenn:Perrot - Bue ar Zent.djvu/632 - Wikimammenn\nPajenn:Perrot - Bue ar Zent.djvu/632\nKenteliou Alphons a dôlas frouez en kalon Per, hag en miz ebrel 1610, ar misioner yaouank a gemere al lestr da vont d’an Amerik-Izelan. En Santa-Fe, e peurachuas e studi hag en Karthajen e oe beleget. Karthajen a oa eur porz-mor, hag a veze diskennet ennan bagadou tud du, a veze ar Spagnoled o laerez en Afrik, hag a werzent goude, evel sklavourien, da bennou-tiegez an Amerik.\nPer Klaver a ’n em roas d’ober vad da gorfou ha da eneou an dud kez-ze, ha n’hallo den lavaret pegement a basianted hag a garante a ziskouezas en o c’henver, epad daou-ugent vla. Dal ma kleve e veze eul lestrad dioute o tont da Garthajen, e rede d’ar porz, e vriatae aneze gant kement a deneredigez ha ma ra eun tad e vugale, hag e roë dilhad d’ar re a oa en noaz, bevanz hag evach d’ar re o devoa naon ha sec’hed, louzeier d’ar re a oa klanv.\nHeuilh a rê e barousianiz dre mac’h eent. Kelenn a rê aneze war gwirioneziou ar fe, ha rei a rê d’eze ar vadeziant. D’ar zul, oa eun dudi e welet o vont d’o c’hlask a-gle hag a-zeou, hag oc’h ober d’eze dont d’an iliz, elec’h ma veze lavaret eun oferen evite ha grêt d’eze eur brezegen.\nEpad ar c’hoaraïz, e chome en lez-varn ar binijen, adalek peder heur diouz ar mintin betek kreiste, da govez ar bôtred. Da ziv heur e tizroe hag e chome betek noz, ha neuze e oa tro ar merc’hed.\nA-wechou an dud wenn a dostae ive ouz e gador-govez ; n’o deveze ket o zro, ken na veze tremenet an holl dud du.\nPa veze o vont dre ar ruiou, e lavare d’ar re a wele krommet gant ar blaveziou, ha ne vezent ket bet o kovez pell a veze : « Ma mignon, an ti a zo koz hag a zo prest da gouezan en e boull ; bezet war evez gant aon da vezan tapet dindan ; grêt eur govezion vat, epad m’ho peus amzer hag êzamant ! »\nD’ar bec’herien a gave war e hent e lavare : « Doue a oar an niver eus ho pec’hejou ; ar c’hentan ma kouezfet ennan a vezo marteze an divezan. »\n— Penôs ec’h a ar bed gant ho sklavourez ? a c’houlenne eun devez digant eun itron.\n— Brao, ma zad, a lavaras d’ezan ar Spagnolez.\n— N’eus forz, leveret d’ezi mont da govez, rak ember e varvo.\nAn itron a zentas, ha mat a reas, rak er parde-ze, eur maro trumm a gase he sklavourez d’ar be.\nPer Klaver a roas ar yec’hed da n’ouzer ket ped klanvour ; ar gweled da n’ouzer ket ped den dall, hag ar vue da dri den maro.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/632&oldid=140924 »


ur wech an amzer - Wikeriadur\nur wech an amzer\nDiwar gwech hag amzer.\nBep an amzer.\n[...], hag ur wech an amzer trouzig fentus ar rabankennoù pa zegouezhe dezho stekiñ a-youl an aezenn ouzh ar gouelioù tennoc'h-tenn a-us d'am penn. — (Jarl Priel, An Teirgwern Pembroke, Al Liamm, 1959, p. 135.)\nUr wech an amzer e skriven ivez ur pezhig, fentus-tre war a grede din met diot awalc'h, emichañs ; n'eus forzh, plijout a rae kement tra d'am arvestourien na oant ket gwell sinac'h. — (Jarl Priel, Va Zammig Buhez, Al Liamm, 1954, p. 77.)\n[...], o c'hortoz bezañ lazhadeget gant ar berc'henned pe ar baotred fall a lakae o buhez en arvar da gas ur wech an amzer krakhouidi pe c'hedon d'ar marc'had e Naoned. — (Roparz Hemon, Mari Vorgan, Al Liamm, eil emb. 1975, p. 81.)\nEvit a dra ma ne droazher ket kement gant ar gwin ha gant ar bier, e rankent mont da “deurel dour” ur wech an amzer, — (Goulven Jacq, Pinvidigezh ar paour, Al Liamm, 1977, p. 28.).\nAdtapet diwar « https://br.wiktionary.org/w/index.php?title=ur_wech_an_amzer&oldid=296658 »\nKemmoù diwezhañ degaset d'ar bajenn-mañ d'an 30 Meu 2020, da 16:33.


C’hoariva | Becedia\nAozer : Erwan Ar Gall / Du 2018\nE 2005 e oa ganet ar gengevredigezh C’hoariva evit ober al liamm etre ar strolladoù a ginnig pezhioù e Brezhoneg, pe e vefent a-vicher pe a-youl vat, bodañ hag ambroug anezho. Dindan nebeut bloavezhioù eo deuet da vout un oberer a-bouez war leurennoù Breizh, pa grou ul liamm etre a gevelerien frammoù, Kuzul Rannvro Breizh en o zouez.\nGwir liamm ar c’hoariva e brezhoneg eo C’hoariva, p’emañ oc’h ober war-dro brudañ ar strolladoù hag o c’hrouidigezhioù. Ouzhpenn-se ez eo ur greizenn teuliaouiñ, ha renablet eo ganto glad ar c’hoariva e Brezhoneg. Labourat a ra ivez evit brudañ arz ar c’hoariva, war-zu ar re yaouankañ da skouer, dreist-holl er skolioù.\nHa goude-se emañ ar gengevredigezh C’hoariva o sevel liammoù gant an arvesterien, pa skign un deiziataer eus an holl abadennoù, ha pa aoz Gouel an Teatr Brezhonek bep daou vloaz. Dre ma vezont prederiet ivez gant barzhelezh an arvestoù e vez aozet ganto stummadurioù evit an aktourien koulz hag evit an deknikourien, alese e c’heller lâret ez int oberiant e-kreiz pep leurenn c’hoariva brezhonek. Evit-se ivez e skignont levrioù poelladennoù da vezañ implijet gant ar strolladoù, en o atalieroù, pe e vefe er skolioù pe e degouezhioù all. Evel-se o doa bet embannet an hini kentañ anezho, Mirdi, diwar pezh-c’hoari Jean-Michel Ribes, un aridennad sketchoù o tremen en ur mirdi : skridoù sklaer hag aes da dapout, un drugar evit an holl, skolajidi zoken.\nKavout a reer 18 strollad bodet e C’hoariva, 3 anezho gant tud a-vicher hag unan dam-vicherel. Kizidikaat ouzh ar Brezhoneg, brudañ ar c’hoariva en ur stummañ aktourien ha skoazell aozerien abadennoù c’hoariva hag embannerien pezhioù-c’hoari, setu ger-stur C’hoariva abaoe 2016.


Buhez ar Zent. pages 292, 293, 294. Encyclopédie Marikavel.\npages 292, 293, 294\nPages 292, 293, 204\nNaontekvet devez a viz Ebrel\nJezuz lazet gant an dud ha dilezet gant Doue war mené Kalvar\nPeurliesan, pa ve kondaonet unan bennak d'ar maro, n'eman kel ar c'hiz d'e lazan, kerkent ha ma ve douget ar varnedigez en e eneb. Evit Jezuz-Krist, ne dremenas ket an treo evelse. Ar varnedigez a oa bet kamm, red oa kas ar zetans da benn, priman ma vije gallet. Ouz ar groaz e tle bezan staget; ar groaz a zo grêt.\nEur c'hantener war varc'h a zigor an hent; war e lerc'h, pevar zoudard; an daou dorfetour; Jezuz, gwisket d'ezan adarre e zilhad e-unan, ma vezo anavezet gwelloc'h, eur gurunen war e benn, ar skritel gant e hano hag e dorfed endro d'e c'houzoug a-istribilh, e groaz pin war e skoa.\nSetu hen o vont er-mêz eus al lez-varn, o treuzi ar bobl, o vont gant ar ruiou, o tiskenn eus kêr hag o kemer hent ar Golgotha. Ter gwech e kouez dindan e zamm; Simon ar Sirenean, dre gaer pedre heg, a zo grêt d'ezan gant ar zoudarded dougen ar groaz. En em gaout a rêr war ar mené; kinnig a rêr d'an tri gondaonet peb a vanne myrrwin, da lakat aneze da goll anaoudegez. Jezuz a danva an evaj c'houero, mes n'hen ev ket; c'hoant en deus da viret e anaoudegez betek e varo. Ar zoudarded a grog en o benviachou hag a stag gant o labour. Jezuz n'en deus nemet tri bla ha tregon, oad au nerz, oad ar gened, oad hag en deus galloud da c'houren ouz ar maro.\nDaoust d'ezan da vezan blonset gant an tôliou ha dispennet gant ar skourjezou, en deus nerz c'hoaz da badout eur pennad mat.\nHep mar ebet, e oe staget e zaouarn hag e dreid gant kerden da gentan, evit ma vije êsoc'h skei an tachou. Pa laker en e zaouarn hag en e dreid an tachou bras, pa red e wad, 'vel eur s ter, eus eizili digor, pa deu e gorf d'en em astenn ha d'en em ziastenn gant ar boan, arabad d'imp dizrei hon zellou diwar ar Merzer bras-se, rak evidomp eo eman o c'houzanv ar pez a c'houzanv : « Propter nos homines et propter nostram salutem : Evidomp holl hag evit silvidigez pep-hini ac'hanomp. »\nPa ve dibennet en hon bro eun torfetour bennak, an dachen ma roër enni d'ezan tôl ar maro a ve leun-chek gant an dud diredet da welet an neventi; en o zouez, e ve tud koz, mammou zoken,o bugaligou gante war o diwrec'h. An dud-ze, an hanter aneze hag ouspen, n'eman ket o flas eno. Mes ni a c'hall testât a spered ouz mene Kalvar, sellet ouz ar Merzer a yarv eno, rak ar vourevien hag ar zoudarded a zo ouz e stagan n'int nemet hon mevelien. Kemeromp eta hon flas e-tal ar groaz, ha gwelomp Jezuz-Krist o tremen abalamour d'imp.\nEur wech staget ar c'horf, ar groaz a zo savet ha laket da gouezan en toull grêt eviti; ar boan en devoe neuzre Jezuz a oe skrijus.\nKoulskoude, e boan-gorf a oe dister, en kichen ar boan-spered en devoe, pa welas an dud a oa endro d'ezan.\nBezan eman, o sellet outan, e enebourien, a zo kontant eus o labour. Deut int a benn eus o zôl; hag ec'h eont, hag e teuont, hag ec'h hejont o fennou, hag e c'hoarzont yud c'hoarzadennou-ifern; lorc'h a zo enne hag a ra d'eze komz :\n- Hop ! la ! emeze, te hag a ziskar Templ Doue hag a zav anezan adarre a neve en tri devez, en em denn eus al lec'h-ze breman ! Mar dout Mab Doue, diskenn eus ar groaz !\n- Sovetaet en deus ar re-all, ha n'eo ket goest d'en em zovetàt e-unan.\n- Mar deo ar C'hrist, roue Israel, n'en deus nemet diskenn eus ar groaz ha ni gredo ennan !\nHag e kredfont ennan ? Nan, an dra-ze n'eo ket gwir ! Jezuz Krist a zo ganet en Doue, en deus bevet en Doue, en deus komzet en Doue, en deus pareet tud klanv, laket tud varo da zevel eus ar beziou, grêt burzudou hag a ziskoueze e oa galloud Doue etre e zaouarn.\nPennou-bras Jeruzalem o deus o gwelet ha n'o deus ket kredet. Ha breman, p'eman o vervel, evit peurober e labour, e varv evel m'en devoa lavaret ar Brofeted mil bell a oa. Hag i, doktored evel mac'h int, ne welont ket an testeni divezan a dlee digeri d'eze o daoulagad.\nGoulenn a reont eun testeni-all !\nAnat eo zo kernent a zallente en o spered ha ma zo a fallagriez en o c'halon.\nNan ! Jezuz ne ziskenno ket eus e groaz, rak pignet eo warnezi evit digoll Doue au Tad eus an disinegans grêt d'ezan dre bec'hejou ar bed ha dre ho pec'hed c'houi hoc'h-unan. Hag epad ma ra evelse an dud gwap anezan, Jezuz a lôsk eus e galon karantezus ar beden-man :\n« Ma Zad, ma Zad, pardonet d'eze, rak n'ouzont ket petra reont ! »\nSetu petra ra an dud en kenver Jezuz-Krist; gwelomp breman petra ra Doue.\nDoue a zo bet didrue ouz Jezuz war mene Kalvar, evel m'eo bet an dud.\nNebeut goude ar bedennig a reas evit e enebourien, an denvalijen a gouezas war an douar, an heol a guzas e vannou skedus hag an noz ive, kouls lavaret, a gouezas war ene Jezuz.\nEur glemmaden a deuas eus e galon, er yez en devoa desket war varlen e vamm, doanius da glevet : « Eli, Eli, lemah shebaktani ! Ma Doue, ma Doue, perak hoc'h eus-hu ma dilezet ? »\nDilezet, pebez ger !\nGwelet a rer tud reuzeudik, kollet gante pep tra, danve ha kerent. Ar maro en deus rinsel an ti; ar gwall-chans en deus rinset ar c'hraou; kollet o deus pep tra nemet kalon eur mignon d'o c'hennerzi.\nMes pa vezer an unan-penn; pa ne ve den, en tu ebet, da gaout true ouzoc'h ha da ouelan ganac'h, neuze 'vat eo trist ar vue, ha ma ne vije ket gouezet eman bepred lagad Doue o paran 'us d'imp, n'helljemp ket padout, eleiz ac'hanomp.\nPetra eo an dilez-ze c'hoaz, koulskoude, en kichen an hini a ra Doue eus an den ?\nPec'hi a zo trei kein da Zoue evit mont da glask er grouadurien ar blijadur difennet. Dleet eo eta, evit lakat ar pec'her da baean e zle, e trofe Doue kein d'ezan, d'e dro.\nEpad ma ve danve, enor, yec'hed, pep tra eus ar pez a ra an eürusted diavêz. ar pec'her, er bed-man, a ra nebeut a van eus Doue.\nAn danve, ar madou, loened er c'hreier, peziou alaouret en armel, setu aze an doueou. Ar gwir Doue a rêr nebeut a van anezan.\nMes eun devez a deuïo hag e vezo red d'ar pec'her, evel d'ar re-all. tremen; mervel a reio, marteze hirie, marteze varc'hoaz, arôk nemeur, n'eus forz penôs.\nPetra gaso gantan, en tu-all d'ar bed-man ?\nEn tu-all d'ar bed-man, en em gavo paour-noaz, e-unanik dirak Doue : Doue hag hen, hen ha Doue. Neuze, pa welo Doue, epad ar vunuten-ze a gemero d'e varn, pa welo e c'hened, e vadelez, e zantelez, e savo c'hoant gantan d'en em deuler etre e zivrec'h.\nNeuze, d'e dro, ar pec'her paour a dôlo eur youc'haden spontus, ha respont ebet n'en devo, eus tu ebet : doriou an ifern a vezo prennet warnezan !\n.lezuz-Krist war ar groaz, goude bezan gouzanvet, eus peurz an dud, kement a c'heller da c'houzanv, a zo bet falvezet gantan gouzanv, eus peurz Doue, ar boan vrasan a c'heller da c'houzanv. Hag abalamour ma talc'he plas ar bec'herien. daoust d'ezan da vezan dinam, en deus gouzanvet poan an disparti diouz Doue, hag ar boan-ze a oe ive an divezan. Kerkent e lavaras ar gomz-man : «Consummatum est : Peurc'hrêt eo pep tra. » Doue a zo digollet, an dud a zo pardonet, grêt am eus ar pez am oa d'ober. Hag e lavaras e c'her divezan : «Ma Doue, etre ho taouarn e c'hourc'hemennan ma ene. » Hag o vezan soublet e benn, e tennas e huanad divezan : et inclinato capite, emisit spiritum.\nKerkent, an douar a grenas, pallen an Templ a zaou-hanteras, eun denvalijen euzus a c'holoas an douar hag a reas d'ezan kemer e vantel-du d'ober kanv d'ar Zalver, pa ne fell d'an dud hen ober.\nO Krist binniget! O Jezuz, ho ped true ouzomp ! A bep tu d'imp 'zo tud ha ne gredont ket ennoc'h; grêt d'eze kredi; ha n'ho karont ket; grêt d'eze ho karct ! Meur a hini hag a gred ennoc'h, ne reizont ket mat awalc'h o bue war o c'hreden; briz-kristenien n'int ken; grêt d'eze bezan kristenien vat; grêt ma vefornp d'ac'h en hon bugaleach, en hon yaouankiz, en hon oad gwellan, en hon c'hozni; grêt ma vefomp d'ac'h en ti hag er-mêz, en de hag en noz, bepred ha bemde, mac'h allfomp mont\nGant alc'houe ho kroaz sakr, d'ar baradoz, ho ti,\nD'ho kwelet da viken, d'ho karet, d'ho meuli !


Pajenn:Crocq - Eur zachad marvailhou.djvu/92 - Wikimammenn\nPajenn:Crocq - Eur zachad marvailhou.djvu/92\nSiouaz d’am zac’h ha d’am c’hein !… Perak n’oun-me ket bet deut beo d’an amzer-ze ? Gant kant skoed d’e zevez me a anavez eur pilhaouer ha na vije ket bet bloavez war-nugent ebet evit dastum eur yalc’hadig vrao. Met petra ’zervich ? Ya, petra ’zervich lakaat servich pa ne varv den, hag, a dreist-holl, pa n’eus ket arc’hant da baea ?… An amzer-ze n’eman mui ha ne gavo ken an hent da zont en-dro war he c’hiz.\nNeuze ’ta, em oa eur eontr koz, leshanvet Yann ar Yod. N’em eus ket gallet morse gouzout da vat peseurt kerentiez a zo etrezomp. Ha, p’am bije gouezet hag an holl, kement-se n’en dije ket talvezet d’in da nemeur. Rak, ma vije bet pinvidik va eontr, e zanvez a vije bet ingalet pe dispignet gant e heritourien, abarz na vije deut netra beteg ennon. Sonjit ’ta ! Keit-all amzer a zo eo maro ar eontr koz-ze !… Ha neuze, hervez m’am eus bet lennet em yaouankiz war eur c’hoz tamm paper koz kroc’hennek, me ’gred a-walc’h, va eontr koz n’edo ket eur bern pinvidikoc’h eget e niz yaouank, rak n’edo ket pilhaouer… Nann, turier-douar edo Yann ar Yod, na muioc’h na nebeutoc’h, ha, diwar labour e zivrec’h, temzet gant c’houezenn e dal, dre zerr poania a-walc’h, eo e save, en e bemp parkig, peadra d’o maga, hen hag e wreg. Rak dimezet edo va eontr koz, hag e wreg, me ’gred, a oa va moereb.\nOuspenn d’e wreg Margodig, e oa c’hoaz perc’henn da eur c’haor kerniel hir, d’eur penn-moc’h du penn-da-benn, ha d’eun toullig ti dare da goueza en e vern, skoaset er gwasked ouz kein eun dorgenn, bepred, war e dôenn soul hanter-vrein, o sevel geot glas ha peuri druz, boued mat evit Bebekig, ar c’haor, a veze, peb an amzer, lakeat da beuri anezo.\nHag en tiegez an traou a yee didrouzik ha klok a-walc’h\nAdtapet diwar « https://br.wikisource.org/w/index.php?title=Pajenn:Crocq_-_Eur_zachad_marvailhou.djvu/92&oldid=124180 »


Raffaello Sanzio - Wikipedia\nEmboltred, gant Raffaello Sanzio\nRaffaello Sanzio, pe Raffaello Santi (pe Raffaello da Urbino, Raffaello Sanzio de Urbino), zo ul livour italian brudet, hag un tisavour, eus mare an Azginivelezh italian.\nGanet e oa d'ar 27 pe 28 a viz Meurzh 1483 en Urbino, ha marvet d'ar 6 a viz Ebrel 1520 e Roma.\nMab e oa da Giovanni Santi, livour ha barzh e lez Frédéric III Montefeltro, unan a briñsed anavezetañ e amzer, gwarezour an arzourien. Brudet e oa Urbino evel un oaled arzourien e penn kentañ ar XVIvet kantved.\n2 Un toullad oberennoù diwar zorn Rafaello\n2.1 Livadurioù relijiel\n2.3 Livadurioù awenet gant an Henamzer\nLa Fornarina, livet gant Raffaello\nRaphaël, Donna Velata (wd. 1514-1515)\nEmzivad e voe d'e unnek vloaz, hag advabet e voe gant e eontr Bartolomeo a oa beleg.\nTri frantad a c'haller gwelout en e vuhez:\nAr prantad kentañ eo hini e vloavezhioù deskiñ, en Urbino da gentañ, e Perugia goude, ma labouras e stal-labour brudetañ livour an amzer, Pietro Vannucci, anavezet evel Perugino.\nE dad Giovanni Santi, a oa livour brudet e lez dug Urbino, a voe e gentañ kelenner. Mervel a eure e 1494, tri bloaz war-lerc'h e wreg, ma chomas emzivad ar mabig Raffaello d'e unnek vloaz. Goude deskiñ ar vicher ur pennadig gant livourien all Urbino ez eas da b-Perugia, davet ar Perugino. Goude ur pennad e teuas ar mestr da zreveziñ an diskibl, tre evel ma treveze an diskibl ar mestr en kelenne. En em glevout mat a rae an daou arzour, ha mignoned e chomjont.\nAdalek 1500, d'e seitek vloaz eta, e voe « magister », da lavarout eo e oa mestr ivez, ha n'eo ket diskibl d'un arzour all. Gant se en devoa gwir da gaout ur stal-labour, eilerien, ha diskibien. Livañ a reas « kurinidigezh Nikolaz Tolentino » evit iliz Sant'Agostino de Città di Castello, un daolenn livet gant skoazell Evangelista di Pian di Meleto, a oa eiler gant e dad.\nE 1504 eo e reas e bennoberenn gentañ — Eured ar Werc'hez — un daolenn graet a-raok dezhañ kuitaat Perugia, p'edo c'hoazh o labourat gant ar Perugino: dibabet e oa bet gante an hevelep danvez, abalamour dezho da welout perzhioù an eil hag egile.\nKuitaat a eure Perugia, hag eñ oadet a 21 bloaz, da vont da Firenze.\nD'an 1 a viz Here 1504, e skrive Giovanna Felicita Feltria della Rovere, gwreg dug Urbino, ul lizher da Pier Soderini, gonfalonniere Republik Firenze, da erbediñ al livour yaouank dezhañ, evit ma vije roet dezhañ labour diouzh e ampartiz.\nGalvet eo bet en-dro Michelangelo (1475-1564) ha Leonardo da Vinci(1452-1519) gant Republik Firenze. Gant an daou vestr-se e vo peurechuet stummadur Raffaello.\nUn toullad oberennoù diwar zorn Rafaello[kemmañ | kemmañ ar vammenn]\nLivadurioù relijiel[kemmañ | kemmañ ar vammenn]\nMadonna gant ar mabig Jezuz (1504-1505)\nGwerc'hez gant ar mabig Jezuz (war-dro 1507)\nAr C'hrist (1507)\nAn Diskenn eus ar Groaz (1507)\nEured ar Werc'hez\nSant Jord oc'h en em gannañ ouzh an aerouant (1505)\nVergine del pesce\nGwazed[kemmañ | kemmañ ar vammenn]\nPoltred Baldassare Castiglione, (1514-1515)\nPaotr yaouank an aval, (1505). Poltred Francesco Maria Iañ della Rovere, Dug Urbino.\nPoltred ar pab Julez II, (1511-1512)\nAr c'hardinal Tommaso Inghirami (1515-1516)\nPoltred Agnolo Doni, (1506), Galerie Palatine (Palez Pitti), Firenze\nAr pab Leon X ha kendirvi kardinaled dezhañ.\nPoltred ur paotr yaouank\nAr pab Jul II.\nEmboltred Raffaello gant ur mignon.\nMaouezed[kemmañ | kemmañ ar vammenn]\nPoltred Maddalena Doni, (1506), (Palez Pitti), Florence\nPoltred un itron (1507)\nLa Fornarina (1518-1520)\nLa Fornarina, Margherita Luti, serc'h an arzour\nPoltred un itron gant un unkorneg, a vije poltred Giulia Farnese, serc'h d'ar pab Alesant VI\nPoltred Janed Aragon pried da Ferdinando di Napoli.\nLivadurioù awenet gant an Henamzer[kemmañ | kemmañ ar vammenn]\nAn Teir Fulenn\nPlaton, munudig eus ar murlivadur « Skol Aten » (1509)\nMurlivadur eus ar Villa Farnesia(1511)\nTrec'hlid Galatea (munudig)\nMurlivadur eus ar Villa Farnesia (1511)\nAdtapet diwar « https://br.wikipedia.org/w/index.php?title=Raffaello_Sanzio&oldid=1993281 »\nKemmoù diwezhañ degaset d'ar bajenn-mañ d'an 15 Mae 2022, da 06:49.


Ar Messerschmitt Me 262 Schwalbe / Sturmvogel, berraet en Me 262 zo u nijerez-vrezel eus an Trede Reich ; ar c'hentañ karr-nij dre zazloc'h oberiat eo bet.\nA-raok an Eil Brezel-bed e oa bet boulc'het al labour war korf ar c'harr-nij. Kudennoù gant ar c'heflusker ha gant an uhelder nij a lakaas ar c'harr-nij da chom er-maez eus ar servij en aerlu Luftwaffe betek kreiz ar bloavezh 1944.\nMe-262A Walter Nowotny (1944)\nErgrafer Dr Waldemar Voigt\nSkipailh 1 (Me 262A-1)\n2 (Me 262B-2)\nImplijer kentañ Luftwaffe\nNijadenn gentañ 08/04/1944\nDiservijadur 1945 (Luftwaffe]]\nSkouerennoù 1 430\nKeflusker Junkers Jumo 004 B\nBountad 8,8 kN\nTresoù (kentel Me 262 Schwalbe)\nHed-eskell 12,51 m\nGorread-eskell 21,7 m²\nHirder 10,58 m\nUhelder 3,83 m\nTolz goullo 3 800 kg\nTolz armet 6 400 kg\nTolz brasañ 7 130 kg\nTizh brasañ 878 km/e (Mach 0,71)\nUsvevenn 11 450 m\nTizh pignat 1 200m/mn\nSkin oberiantiz 1 050 km\nDiabarzh 4 c'hanol 30 mm (A-1)\n2 ganol 30 mm (A-2)\nDiavaez 24 rokedenn R4M 55 mm\n2 vombezenn 250 kg (A-2)\nAn Me 262 a oa primoc'h, hag armet gwelloc'h, evit an holl girri-nij a oa gant ar Gevredidi, zoken evit ar c'harr-nij saoz flistradell Gloster Meteor. Gant un ermeg eus ar re vodernañ e servijas e-pad an Eil Brezel-bed. An Me 262 a oa bet implijet evit meur a rol : bombezer krenn, spier, chaseer, ha chaseer-noz dre radar.\nNijerien an Me 262 a gemer war o c'hont un hollad a 542 garr-nij kevredidi distrujet, hervez ar mammennoù e kaver ur sifr uheloc'h c'hoazh.\nA-benn talañ ouzh ar c'hirri-nij marvus-se e tibabas ar Gevredidi o bombezañ pa oant pradet pe o zagañ pa oant o pradañ p o tibradañ.\nKudennoù keflusker a veze dizehan dre vodernelezh an droelldazloc'her Junkers Jumo 004, an hini gentañ lakaet da vezañ savet a-druilh. Bombezadegoù nerzhioù ar Gevredidi war ar mirlec'hioù dour-tan a skañvaas ivez pouez an Me 262 er stourm. E fin ar brezel, ar c'harr-nij en doa bet ur pouez dister a-fed sikour an Trede Reich da c'hounez ar brezel : implijet fall, lakaet e servij re ziwezhat, hag an niver bihan nivez anezho o nijal o deveze kudennoù motor.\nMuioc'h a spont eget a drec'h a voe degaset gant an arm nevez-se e gwirionez.\nLogell- sturiañ un Me 262\nUn droelldazloc'her Junkers Jumo 004\n↑ Schwalbe : "gwennili" ; Sturmvogel : "satanig" ; kement ha "mestr-gov" e talvez Messerschmitt.\nAdtapet diwar « https://br.wikipedia.org/w/index.php?title=Messerschmitt_Me_262&oldid=1834600 »\nDernière modification le 24 Ebr 2019, à 09:41\nKemmoù diwezhañ degaset d'ar bajenn-mañ d'an 24 Ebr 2019, da 09:41.


Amor Vincit Omnia (Karantez zo trec'h da bep tra) zo anv un eoullivadur graet gant gant an arzour italian Caravaggio (1571-1610) er bloavezhioù 1602 - 1603, ma weler Eros, pe Kupidon, livet evel an trec'hour war obererezh an dud : brezel, sonerezh, skiant, gouarnamant. War ziskouez emañ er Gemäldegalerie (Berlin).\nLivet eo bet Kupidon gant Caravaggio ivez en un daolenn all, Kupidon en e gousk.\nEtre 1601 ha 1603 e voe graet an daolenn gant Caravaggio evit ar markiz Vincenzo Giustiniani, unan eus ar Romaned pinvidikañ a oa d'ar c'houlz-se.\nEn amzerioù-se edo Caravaggio o klask fred muioc'h-mui gant an Iliz, ha hennezh e oa an diwezhañ oberenn evit tud diveleg. En Amor Vincit Omnia e weler an doueig roman Kupidon gant divaskell du un erer, hanter goazezet war un daol, pe o tiskenn diwarni. En-dro dezhañ emañ arouezioù an ober denel: lud ha biolin, harnez, karrez ha kompasoù, pluenn ha dornskrid, delioù, boul-douar, mesk-ha-mesk dindan troad Kupidon.\nSavet eo an daolenn da skeudenniñ gwerzenn Vergilius en e Ecloga X.69, Omnia vincit amor et nos cedamus amori ("Karantez zo trec'h da bep hini, plegomp d'ar garantez!").\nGant al livour Orazio Gentileschi eo e voe anvet Karantez disakr, ha berzh a reas kenkent e-touez an dud a zeskadurezh e Roma. Gant ur barzh e voe skrivet tri madrigal (eus ar ger italianek "madrigale") diwar an oberenn, gant unan all un epigram latin, a rae meneg eus gwerzenn Vergilius Omnia Vincit Amor, met ne voe ket lakaet da anv d'an daolenn ken na deuas an arzvarnour Giovanni Pietro Bellori da skrivañ buhez Caravaggio e 1672.\nGiovanni Baglione. Karantez sakr a-enep karantez profan. 1602-1603 Eoullivadur. 179 x 118 cm. Gemäldegalerie, Staatliche Museen, Berlin.\nE 1602, un tamm goude ma voe echu Amor Vincit, e voe goulennet ul livadur gant ar c'hardinal Benedetto Giustiniani, breur Vincenzo ha kensaver an dastumad Giustiniani a oberennoù arzel, ouzh al livour Giovanni Baglione. En e daolenn Karantez sakr a-enep karantez profan e weler Karantez Doue o tispartiañ ur C'hupidon yaouankik diouzh ul Lusifer.\nAdtapet diwar « https://br.wikipedia.org/w/index.php?title=Amor_Vincit_Omnia_(Caravaggio)&oldid=1600128 »\nKemmoù diwezhañ degaset d'ar bajenn-mañ d'an 10 Du 2014, da 20:26.


Alférez - Wikipedia\nAlférez a oa un titl en istor Spagn, hag hiriv c'hoazh ur renk ofiser izel en armeoù broioù spagnolek zo.\n2 Arme ha merdeadurezh\nDont a ra ar ger eus an arabeg الفارس (al-fāris), hag a dalvez marc'heg, marc'heger. Ar stumm portugalek alferes zo implijet e Portugal evel ma oa ivez e Brazil.\nArme ha merdeadurezh[kemmañ | kemmañ ar vammenn]\nUr renk ofiser izel en armeoù broioù spagnolek zo : Spagn, Arc'hantina, Chile hag Uruguay. Er verdeadurezh e vez anv eus frigate alférez, e Spagn, er Republik Dominikan ha Perou. Troet e vez alférez gant ensign e saozneg, neuze e c'haller treiñ gant asagn e brezhoneg. Karg an alférez e oa dougen banniel ar rejimant. Alférez a vez troet ivez gant isletanant.\nKentañ meneg eus un alférez a oa en armeoù spagnol en amzer ar Reconquista er Grennamzer. Ar brezelour El Cid a oa alférez ar roue Alfonso VI León ha Kastilha, hag Alfonso Núñez a oa alférez an Dug Raimond Galicia.\nAdtapet diwar « https://br.wikipedia.org/w/index.php?title=Alférez&oldid=1932980 »


Foeterien 6 : Blaz Bulgaria | YA! Keleier e brezhoneg - kazetenn sizhuniek enlinenn\nKeleier » Sevenadur ha dudi » Foeterien 6 : Blaz Bulgaria\n26 / 01 / 2018 | Sevenadur ha dudi | Commentaires fermés sur Foeterien 6 : Blaz Bulgaria\nUr c’hoari skinwel e brezhoneg eo Foeterien, unan a vez skignet war chadennoù lec’hel an TND e Breizh : Tébéo, TVR ha Tébésud ha war ar Web TV Brezhoweb. Evit ar c’hwec’hvet koulzad-mañ e tispenner roudoù 6 den yaouank etre 18 hag 24 bloaz war hentoù Bulgaria. Pennad-kaoz gant Mikael Baudu, e penn Gwengolo Filmoù : Ti-produiñ an abadenn.\nYa ! : Piv eo ar 6 den a vez o kenstrivañ ?\nMikael Baudu : Evel boaz e kaver 3 skipailh daou zen. Ur skipailh gant div blac’h, Lisa ha Koupaia, merc’hed troet gant ar sport. Bez’ emañ Koupaia o studiañ war ar sport e STAPS, ha Lisa he deus graet 9 bloavezh gouren. Ur skipailh paotr-plac’h, Awena ha Kadvael, en em anavezet int oc’h ober war-dro kreizennoù vakañsoù. Ar baotred eo ar re yaouankañ 19 vloaz o-daou, Glen hag Hoel studierien o-daou ha troet kalz gant ar sonerezh. Yaouankoc’h un tamm eo ar Foeterien ar bloaz-mañ. 24 bloaz an hini goshañ pa oant 28 bloaz ar bloavezhioù all. Diaes e vez dibab ar genstriverien. Klask a reer tud gouest da gas en-dro an amprouennoù evel-just met ivez tud o tiskouez kaout fent hag arabat e vefe re heñvel ar skipailhoù. Dibab ur skipailh a c’hell levezoniñ an dibab a vo graet evit ar skipailhoù all. Tud n’int ket bet dibabet ur bloavezh a c’hellfe bezañ dalc’het ur bloavezh all. Emeur dija o soñjal er c’houlzad 7 a c’hellfe bezañ aozet e Jamaika e-miz Gouere. Ar re o defe c’hoant kemer perzh a c’hell dija kas deomp ur CV hag ul lizher.\nYa ! : Perak Bulgaria ?\nM.K : Spered Foeterien a vroud da vevañ un avañtur gwirion gant un tamm mat a fent en ur zizoloiñ gweledvaoù nevez dispar. Bep bloaz e vez dibabet ur vro a glot gant ar spered-se. Bulgaria a zegas deomp ar perzhioù-se, war un dro gant ur sevenadur ha gweledvaoù disheñvel diouzh ar pezh hon doa kavet er c’houlzadoù tremenet. Ur vro gant un identelezh kreñv, gant he istor, he arkitektouriezh hag he gizioù a c’hell sachañ evezh ar sellerien e Breizh. Torosennadur ar vro o tremen eus ar Balkanioù d’ar Mor-Du a zegas un tamm trid evel ar bloavezhioù kent evit kinnig amprouennoù liesseurt. Ar panelloù-hent e skritur kirillek a laka un tamm pebr ouzhpenn war ar c’hoari.\nYa ! : Penaos e vez prientet seurt abadenn ? Mont war al lec’h ? Pet gwech ? Pegeit en a-raok ?\nM.K : Ret eo kregiñ mizioù en a-raok evit kaout amzer da ginnig ar mennozh d’ar chadennoù tele ha sevel teuliadoù evit kaout skoazelloù publik. Krog omp dija da brientiñ ar seizhvet koulzad a-raok na vije peurechu da brientiñ ar c’hwec’hvet hini. Al labour kentañ a vez difraostet gant Internet ha mont e darempred gant tud eus ar vro a c’hello sikour. Goude-se e ranker mont war al lec’h. Kaset e vez di daou pe dri den da brientiñ e-pad ur sizhunvezh bennak peurvuiañ. Gweladenniñ al lec’hioù ma vo filmet, gwelet ha posupl eo hag ober anaoudegezh gant an dud a labouro ganeomp er vro.\nYa ! : Penaos e vez meret an aozañ ?\nM.K : Labouret e vez muioc’h-mui gant tud eus ar vro, rak aesoc’h eo. E Bulgaria e oa bet labouret gant tud a-vicher, boas da labourat evit chadennoù evel BBC, pe NHK eus Bro-Japan. Ret eo displegañ dezho evit piv e labourer evel-just. Arabat dezho krediñ eo ur c’hoari skinwel aozet gant ur stal vras doare Endemol ! Pa zispleger gant peseurt spered e labourer, evit ur yezh vihan met gant tud mennet ha plijet gant o labour e tremen mat peurvuiañ ha dont a reer a-benn da varc’hata koustoù dereat. Int eo a ra war-dro ar goulennoù filmañ, mirout al letioù en a-raok da skouer. Sikour a reont da aozañ an amprouennoù ivez ha kavout an dud a c’hello sikour. Ar bloaz-mañ e oa bet ret kavet tud o skoazellañ da gavet dafar paintball da skouer, hag ur gêriadenn dilezet ha dirapar e-kreiz ar menezioù evit filmañ an amprouadenn. Aozet ‘zo bet un amprouenn gouren mod ar vro ivez, o skuilhañ eoul war ar c’horf a-raok ar c’hrogad ha filmet eo bet en ur stad bras, gant tud ur c’hlub bet meur a-wech kampion Europa war ar gouren. Er c’houlzadoù kentañ e veze aozet pep tra ganeomp hon-unan e Breizh met kalz diaesoc’h e oa ha gwall-souezhadennoù a veze war ar plas a-wechoù !\nYa ! : Pegeit e chom an dud war ar plas evit filmañ ?\nM.K : Padout pell a ra ar filmañ, 6 devezh. 6 tennad a zo ha filmet e vez un tennad bemdez, o heuliañ ar Foeterien a-hed an deiz evel ar pezh a vez diskouezet en abadenn. Ret e vez degouezhet er vro 2 pe 3 devezh a-raok memes tra evit mont d’al lec’h loc’hañ, prientiñ an dafar ha kaout un tamm amzer da ziskuizhañ goude ar veaj rak start-mat e vo ar 6 devezh filmañ. Pa ‘z eo echu e chomer un devezh pe zaou da «ziskuizhañ» pe da zistanañ da nebeutañ, a-raok distreiñ d’ar gêr.\nYa ! : Pet den a zo « a-dreñv » ar c’hamera ?\nM.K : Ne vije ket eus Foeterien hep ar skipailh a zo a-dreñv. Tud mennet o deus plijadur o labourat asambles memes ma ouzont o do devezhioù hir ha skuizhus a-wechoù met kalz a blijadur a vez ivez. Labourat evit chadennoù lec’hel e brezhoneg na ro ket tu da gaout ur budjed ken ledan hag ar pezh a gaver gant c’hoarioù aozet evit chadennoù bras. A-drugarez da youl hag emroüsted ar skipailh eo e teuer a-benn da gas ar raktres war-raok a vloaz da vloaz. Un 20 bennak a dud a gaser bep tro, brezhonegerien an holl anezho. 6 kenstriver hag ar skipailh produiñ : Riwal, kasour an abadenn evel-just. 6 paotr-kamera a zo met skoazell a c’heller kavet gant un den pe zaou ouzhpenn ma zo ezhomm memes ma n’eo ket an dra-se o ferzh pennañ. Tri c’hazetenner a vez oc’h heuliañ ar skipailhoù gant pep a baotr kamera. Klask a reer cheñch ur wech an amzer evit ma ne vefe ket ar memes re oc’h heuliañ ar Foeterien a-dreñv ar c’hamera e-pad ar 6 devezh rak skuizhus-tre eo. Betek 30 °C e vez an temperadur a-wechoù ! Ur paotr-kamera a rank filmañ ar Foeterien diouzh an noz ivez. Ret eo kaout unan bennak oc’h ober war-dro an dron. Evit amprouennoù ‘zo a vez betek 9 c’hamera o treiñ war un dro ! Un ijinour son a zo ivez, tud o skoazellañ war ar produiñ evit kas o merenn d’ar skipailh ha mirout ur preti evit koan diouzh an noz, bezañ sur eo prest al letioù da zegemer ar skipailh goude an devezh labour. Pa ‘z eo echu an devezh filmañ e ranker eilañ ar skeudennoù war pladennoù kalet, ha kaout un emvod evit prientiñ an devezh war-lerc’h !\nYa ! : Pelec’h e vez lojet tout an dud-se ?\nM.K : E letioù e vez lojet ar skipailh teknikel met arabat bezañ re bell diouzh ar Foeterien a rank, int, kavet bod ha boued diouzh an noz. A-wechoù ne vez ket posupl kavout plas evit 13 den er memes leti, ret eo ingalañ ar skipailh etre daou leti neuze. A-raok ha goude ar prantad filmañ eo 20 den a zo da lojañ ha ne vez ket anat atav rak mont a reer alies da lec’hioù kaer ha touristel hag anat deoc’h n’hon eus ket ur budjed evit feurmiñ kambroù hiniennel e letioù 5 steredenn ! En ostelioù pe tier-herberc’h e kaver bod a-wechoù ivez.\nYa ! : Pegeit e pad tout al labour frammañ ?\nM.K : Mizioù ! An abadenn gentañ a vez an hini hirañ d’ober rak reiñ a ra an ton gant gwiskamant an abadenn, ar jenerik, ar jingellioù, ar stlenngraferezh, kalzik a draoù a vez d’ober hag ur miz bennak e c’hell padout. Ar rannoù all a c’hell bezañ frammet buanoc’h, dindan 15 tez peurvuiañ. Goude-se e ranker kemmeskañ ar son, is-titlañ anezho e galleg…. Tud ouzhpenn a vez o kemer perzh.\nYa ! : Da begement e sav ? Piv a sikour evit ober petra ?\nM.K : Un tamm disheñvel e vez eus an eil bloaz d’egile, hervez al lec’h met pell emaomp diouzh koust abadennoù heñvel graet evit chadennoù bras. Dont a raer a-benn d’ober se a-drugarez da dud mennet da gas ar raktres da benn hep kontañ pizh an amzer a roont evit-se. Anez da se ne vije ket tu kas un abadenn evel-se en-dro. Arc’hant a vez lakaet gant ar chadennoù lec’hel Tébéo, TVR, Tébésud hag ar Web TV Brezhoweb met ar C’huzul-rannvro eo a skoazell ac’hanomp dreist-holl, hep o sikour ne vije ket eus an abadenn kennebeut !


Pajenn:Marigo - Buez ar Saent.djvu/269 - Wikimammenn\nPajenn:Marigo - Buez ar Saent.djvu/269\nO veza bet obliget da servicha en arme epad ur certen amser, e voe aznad penaus ar Brovidanç e devoa e gacet d’y evit empeich disurzou ar soudardet, hac evit rei dezo exemplou caër eus ar berfection cristen. Ne vanque james da lacaat ar peoc’h pa vise trous, scandal pe un debat bennâc etrezo, hac ur c’hraç admirabl en devoa evit calmi o sperejou hac evit o unani.\nO vcza distro dious an Arme, en em dennas, gant assant e bried, en un deserz e pelec’h e praticas mortificationou estonn. An drouc-speret a reas e oll effort evit ober dezâ coll couraich na quitaat an Deserz ; clasq a reas d’e droubli dre demptationou importun, dre boaniou speret ha dre ar scrupulou ; mæs disprigeout a reas finessaou e adversour, hac e perseveras.\nPetra bennâc ne voa quet bet er studi, e parlante var guirionezou hon Religion gant quement a onction ma teue quement hini er c’hleve da veza touichet ; ha guelet e voe tud libertin, pere ne voant deut d’e glevet nemet dre guriosite, oc’h en em retira gant ur glac’har bras eus o fec’hejou, ha gant ur resolution vad da zench buez.\nE garantez tener hac ardant evit Jesus-Christ a oa sansibl ha visibl d’an oll, dre e zaëlou ha dre e visaich anflammet en amser ar Goumunion.\nE zevotion vras evit ar Verc’hes Vari, a ree dezân ober he meuleudy e pep occasion ; hac ansao a reas da unan eus e vignounet penaus ar faveriou a receve bemdez digant Mam Doue a dremene quement tra a elle lavaret anezo. Douguen a ree bepret e Chapelet en e zorn, hac e sante ur joa douç ha consolant oc’h e lavaret.\nAr Servicher bras-mâ da Zoue ne oa quet hebquen ur squêr hac un exempl caër, dre e vuez humbl, devot ha mortifiet, cals a servich a rente c’hoas d’ar bobl eus ar c’harter dre e brudanç, dre e avisou mad ha dre ar pedennou a offre evit-o da Zoue.\nAn habitantet eus a Lucern hac eus a Zuric o veza var ar poent da gaout bresel, ez eas d’o c’haout, ha, goude beza o accordet, e reas sina ar Peoc’h.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/269&oldid=134376 »


Les Recettes - Tartezenn fin gant sardin - Trop Mad : le restaurant Le Jardin Gourmand et la cuisine de Nathalie Beauvais.\nTartezenn fin gant sardin\net traduite de\nAn toaz bresk :\n250 g bleud\n125 g amann sall\n15 cl dour (tro)\n12 sardinenn vrav\n1,5 kg ognon gwenn\n50 g + 80 g amann\n1 voutellad parisilh plaen\nAoziñ an toaz bresk : stummañ ur puñs get ar bleud. En toull, lakaat an amann yen rannet e tammoù bihan. Meskiñ get an daouarn betek ma teuio da vout ur meskad ‘traezhek’. Bep un tammig, skuilhañ an dour a-benn kaout ur voul doaz. Leuskel da repoziñ er yenerez e-pad 45 mun da nebeutañ.\nFardiñ an deuziadell ognon : dibluskañ an ognon, o riñsañ hag o miñsat an tanavañ ar gwellañ. O lakaat er stoufailh gant 50 g amann, ouzhpennañ holen ha pebr ha leuskel da boazhiñ e-pad 40 mun. Meskiñ bep an amzer. Ur wezh poazhet, dizouriñ an ognon dousik gant ur sil.\nFardiñ ar sardin : diskantiñ ar pesked dindan ur wazhennig dour yen. Skarzhiñ o fennoù hag o c’hourailhoù (al labour-mañ a c’hell bout graet get ar peskour). Poazhiñ ar sardin get holen ha pebr àr ur blakenn-boazhiñ er forn domm (200°C) e-pad 10 mun. Kemer an tanavennoù sardin hag int hepken, o lakaat a-gostez.\nFardiñ an dartezenn : lediñ an toaz get ur ruilhenn hag e astenn en ur moull-tartezenn. Rakpoazhiñ an taoz er forn domm (200°C) e-pad 20 mun goude bout e c’holoet get ur follenn baper-aluminiom ha goude bout lakaet ur pouez (mein bihan da skouer) warnañ, kuit dezhañ da goeñvañ. War an toaz pozh, skuilhiñ an ognon, ar parisilh miñset ha goloiñ get an tanavennoù sardin. Lakaat un nebeud tammoù amann amañ hag aze (80 g) ha poazhiñ an dartezenn er forn tomm-gor (250°C) e-pad 7 mun.\nStaliiñ : servijout an dartezenn tomm-mañ àr ur plad-servij. Debriñ tomm-tomm.


Kevredigezh Kembre-Breizh: Kollet gant rann ar c'hembraeg e salioù-kelenn, bremañ e vo serret an ti ma vez lojet ar gembraegerien e Skol-Veur Aberystwyth\nKollet gant rann ar c'hembraeg e salioù-kelenn, bremañ e vo serret an ti ma vez lojet ar gembraegerien e Skol-Veur Aberystwyth\nDigoret e voe Neuadd Pantycelyn e 1951, met n’eo nemet e 1974 e teuas da vezañ un ti evit ar studierien kembraegerien anezho. A-raok ma oa bet krouet e veze dispartiet ar c'hembraegerezed en un ti hag ar gembraegerien en unan all.\nUr gammed a bouez war-raok e oa diazezañ Pantycelyn, dre ma tu diwar neuze da grouiñ ur gevredigezh kembraegerien kreñv, unan hag a sache ar yaouankiz d’ar skol-veur eus pep korn ag ar vro. Bevañ a c’hallent e kembraeg bemdez hag a-hed ar wech. Evit an nevez-kembraegerien e oa tu da vezañ soubet er yezh eno.\nPa oan deuet da Aberystwyth e oan chomet evit ma bloavezh kentañ e Neuadd Ceredigion, an ti ma veve ar gembraegerien, ar baotred hepken avat, kent reiñ Pantycelyn dezho. E-pad an noz, anat deoc’h e oa monedone dibaouez dre ur prenestr a-dreñv, rak n’eo ket evel menec’h e rene ar braz eus paotred an ti-se o buhez. Goude e oan chomet e Pantycelyn e-pad daou vloaz. N’on ket evit lavaret e plije din chom eno. Kazus e kaven ar boued a veze roet deomp, disasun hag unton ma oa ha hep an disterañ choaz. Daoust da se e oa dispar klevet ar c’hembraeg tro-dro din ha dont da anavezout gwelloc’h temz-spered ar gembraegerien hag o sevenadur.\nEvit a sell ar savadur, n’er c’havan ket gwall blijus pa’z eo diginkladur gant trepasoù bras goullo ha teñval, un tamm evel un ospital hengounel.\nDeuet e oa Pantycelyn da c’hounit ul lec’h anat e buhez sevenadurel Kembre. Eno e voe lojet miliadoù a Gembreiz yaouank hag eno ivez e voe krouet strolladoù pop niverus, evel Mynediad am Ddim, Doctor, Chwarter i Un, Y Trwynau Coch, Eryr Wen, Siencyn Trempyn, Harri go Ffes, Arfer Anfad hag Ysbryd Chouchen.\nJohn Davies, www.ipernity.com/doc/300373/29281919 an istorour brudet a oa rener an ti e-pad eizh vloaz, gant e wreg, Janet, a zo anavezet ivez evel skrivagnerez. Deuet e oa ar studierien da gemer perzh e gouelioù sevenadurel ar vro hag alies ez eo aet ar maout ganto e kenstrivadegoù an eisteddfodoù.\nE dibenn ar semester-mañ (2014) e vo serret Pantycelyn, dre m’emeur o sevel tiez nevez evit ar studierien e penn uhelañ run Pen-glais. Un tamm mat keroc’h e vo da chom eno avat, ouzhpenn £1200 ar bloaz, ha ne vo ket a bredoù er priz-se kennebeut. Sachet ez eus bet evezh war an diforc’h etre ar prizioù evit chom el lojeiz evit ar gembraegerien e Bangor hag en Aberystwyth. Ouzhpenn £1000 marc’hadmatoc’h e vo e Bangor, hervez kont. Uheloc’h e vo live al lojeiz en Aberystwyth, a respont ar skol-veur amañ.\nN’eo ket ar prizioù hepken a laka ar studierien da vezañ nec’het. Kavout a ra dezho emeur o koll unan eus kreñvlec’hioù ar c’hembraeg hag ul lec’h tost d’o c’halon. El lojeiz nevez e vo savadurioù, ranndiez enno, lakaet a-gostez evit ar gembraegerien, diouzh niver ar re c’hoant ganto chom eno, met e Pantycelyn ez eus 6 a salioù boutin ha lec’h, neuze, evit pleustradegoù al laz-kanañ, hag evit emvodoù kuzulioù ha kevredigezhioù. Tro a vez ivez da gomz kembraeg er sal-debriñ hag er sal-degemer. Hervez “Yr Heriwr”, kazetenn gembraek ar studierien, el lojeiz nevez e vo digresket niver ar salioù boutin ha gortozet d’a laz-kanañ, ennañ ouzhpenn 1000 ezel, da bleustriñ en ur sal 4.5x5 metr. Kollet e vo ivez an anv hollvrudet Neuadd Pantycelyn war ar marc'had.\nManifestadegoù zo bet dalc'het gant ar studierien, met dre ma kav d'ar skol-veur e ra droug d'hec'h anv ez eus bet lavaret, war a gomprenan, e c'hall bezañ roet telloù-kastiz d'ar studierien mar kendalc'hont da vanifestiñ war douaroù ar skol-veur.\n* Al luc'hskeudenn-mañ zo diwar: www.ipernity.com/doc/300373/29256669\nd'ar 5 a viz Ebrel, 2014\nO paouez embann emeur e vo dalc'het digor Pantycelyn. Stourm ar studierien zo bet gounezet! Ur c'haer a daol!\ntagioù Pantycelyn, Skol-Veur Aberystwyth


Journal de Renaud Camus, vendredi 5 février 2016\ncréée le samedi 6 février 2016, 11 h 50\nmodifiée le samedi 6 février 2016, 11 h 54Plieux, vendredi 5 février 2016, minuit & demi. Dans le bien médiocre Secret de Mayerling, de Jean Delannoy, tient une place assez importante, et ~~’~~~~~~~~~ ~~~~ ~~~~~~~~~~~, ~~~~~~ ~~~~~ ~~’~~~~~~~~~ ~~~ ~~~ ~~~~~~~ ~~~~~~~~~ ~~~~~~-~~~~~~, ~~~~ ~~~~~~~~~ ~~~~~~~~~ Larisch, que l’archiduc ~~~~~~~~~ ~~~~~~~~ ma cousine. ~~~~~ ~~~~~~ ~~~ ~~~~~~ ~~~ ~~~~~~ ~~~~~~~~~~~~~ ~~~ ~~~~~~ ~~~~~~~~~~ ~~~ ~~~~~~~~, ~~~~ ~~~ ~~~~~~~~, ~~~~~~ ~~~ ~~~~~~ (~~~ ~~~~~ ~~~ ~~’~~~~~~~~~), ~~~ de l’actrice Henriette ~~~~~~~, ~~~~~~ ~~~~~~~~ ~~~ ~~~~~~~~~~. ~~~~~~-~~~~~~~ ~~~ ~~~~~~~~~~ ~~~~~~~ ~~~ ~~~~~, ~~~~~~ ~~ ~~~ ~~~~~~ ~~’~~~~~~~~~~~~, ~~~~ ~~’~~~~~~~ ~~~~~~~~~, ~~~ ~~~~~~ ~~~~~~~~-~~~~~~~~~~. ~~’~~~~ ~~~~~ ~~~~ ~~~~~~~~~ ~~ son cousin germain ~~~~~~~~~ ~~~ ~~~~~~~~~~, ~~’~~~~~~~~~ ~~~ ~~~~~~, ~~~ ~~~~~~ ~~~~~~ ~~~~~~~~, ~~~~ ~~~~~~~ ~~~~~~~ ~~~~~ ~~~~ ~~ ~~~~~~~~~~ ~~~~~~~~~ ~~~~~ ~~~~~ ~~~~~. ~~~~~~ ~~~~~~~~ ~~~~~~ ~~~ ~~~~~~ ~~~ l’amant de la ~~~~~~~~~ ~~~~~~~~, ~~~~~~~~~ ~~~~~~~~~. ~~~ ~~~~~ ~~~ ~~~ ~~~~~~~~~ ~~~~~ ~~~ ~~~~~~ ~~~~ ~~~~~~ ~~~~ ~~~~~~~~~ ~~~~~~~~~~ ~~~ ~~~ ~~~~~ ~~~ ~~~ ~~~~~~~~ impériale.\nSi ~~~~~ ~~’~~~~~~~~~~ ~~’~~~~ d’abord parce qu’elle ~~ ~~~~~ ~~~~~~’~~~ ~~~~~ (~~~~~ ~~~~ ~~~~~~ ~~ ~~~~~~~~~~, ~~ ~~’~~~~~~~~, ~~~ ~~~~~~~ ~~~ ~~’~~~~~~~~~ ~~~~~~~~~~ ~~~ ~~~~~~~) ; ~~~~~ ~~~~~~, ~~~ ~~~~~~~~, ~~~~~~ ~~~~ ~~~~ ~~~~~~~~~~ ~~~~~ mouvementée et difficile, ~~~~~~~ ~~~ ~~~~~~~~~, ~~~ ~~~~~~~~~, ~~’~~~~~~~~~~, ~~~ ~~~~~~~~~~, ~~’~~~~~~~ ~~’~~~~~~~ ~~~ ~~’~~~~~~~~~~~ ~~~~~ ~~~ ~~~~~~ ~~~~~~~~, ~~~ ~~~~~ ~~~~ ~~~ ~~~~~ ~~~~ ~~~~~~-~~~~~, ~~~, ~~ ~~~ ~~~~~~ d’une sorte de ~~~~~~~ ~~~~~~~~ (~~~~ ~~~~~~~~~~ ~~~~~~~~~~~), ~~~~~ ~~~~ ~~’~~~~~~~ ~~’~~~ ~~~~~~~~ ~~~ ~~~~~~~~, ~~~~ ~~~ ~~~~~~~ ~~~ ~~~ ~~~~~~~, ~~~~~ ~~~~~~~~~~~ ~~~ ~~~~~~ ~~~ ~~~~~~~ ~~~~~ ~~~ ~~~~-~~~~~~~. Ainsi une femme ~~~~ ~~~~~~ ~~~~ ~~~ ~~~~~~~~~~~ ~~~ ~~~ ~~~~~~~ ~~~~~~~~~~ ~~~~-~~~~~~~~~-~~~~~~~~~~~ ~~~, ~~~~~~~ ~~~~~ ~~~~, ~~~~~~~~~~~~ ~~~~~-~~~~~, ~~~ ~~~~~~~~~ ~~~ ~~~~, ~~~ ~~~~~ ~~~ ~~~~~ ~~~ ~~~ ~~~~~~~~, de l’archiduchesse Marie-Valérie, ~~~ ~~~~~~~~~ ~~~~~~~ ~~~ ~~~~~~~ ~~~~~~~~~, ~~ ~~~ ~~~~~ ~~~~~ ~~~ ~~~~~~~~~~, ~~ ~~~~~~~~~-~~~~ ~~~~, ~~~~~~~~~~~ ~~~~ ~~~~~~-~~~~~, ~~~ ~~~~~~ ~~~~ ~~~~~~~~~ ~~~~~~~~~. ~~’~~~~ ~~~~~~~~~ ~~~~~ ~~~~~~~~~~ à mes yeux ~~~~ ~~~ ~~~~~~~~~~ ~~’~~~~ ~~~~~~~~ ~~ ~~~~~~~ ~~~ ~~’~~~ ~~~~~~~~~~ ~~~~ ~~~~ ~~~~~~ d’opération.\nLes ~~~~~~~~~~~~~, ~~~~~~~~, ~~’~~~~ ~~~~~~~~ ~~~ ~~~~~~ ~~’~~~~~~~~ ~~ ~~~ ~~~~ ~~~~~ ~~~~~~~~~, ~~’~~~~ par conscience professionnelle. ~~~ ~~~~~~ ~~~~~~~~~~~~ ~~ ~~~~~ ~~~’~~~~ ~~~~ ~~~~~~ ~~~~~ ~~~~~~~~~~~. ~~~~~ ~~~~~ ~~~ ~~~~~~ ~~~~ ~~~ ~~~~~~~~~~~~ ~~~ ~~~ ~~~~~~ ~~~~~~~~~ ~~~ ~~’~~~~~~~~ — ~~~~ ~~~~~~~~~ ~~’~~~~~~~~~~~ d’une faute déontologique, ~~~ ~~~ ~~~ ~~~~~~~~ ~~~~~~~~~~. ~~~~~ ~~~~~~~~~~~~ ~~~~ ~~~~ ~~~~ ~~~~~~~. ~~~~ ~~~~~~~~ ~~~~~ ~~~~~~~~~~ ~~~ ~~~~~~~~~ éthique.\nAinsi ~~~~~~~~~~ ~~~~~~~~ ~~~ ~~~~~~ ~~~~~~~ ~~~ ~~~~~~~-~~~~~~~, ~~~~ ~~~~~~-~~~. Or Pegida-France n’existe ~~~~, ~~~~~~ ~~~~~ ~~~ ~~~~~~ ~~~~~ ~~~~~~~~~~~ ~~’~~~ ~~~~~~~ ~~~~~~~~~. ~~~~~ ~~~ ~~~~ ~~ ~~~~ ~~~~~ ~~~~~~~~~~ ~~’~~~~~~~~~~ ~~~~~~~~~~~, ~~~ ~~~~~ ~~~ ~~~~ ~~’~~~~ ~~~~ ~~~~ ~~~~~~~ la presse indifférente.\nJ’ai ~~~~~~~~ ~~~~~~~~ ~~~ ~~~~~~~~~~ ~~~~~~~~. ~~~ ~~~~ ~~~~~~~~ ~~’~~~~~~ ~~~~~~~~~~ ~~~~ ~~~~ ~~~ ~~~~ ~~~~~~~ ~~~~ Demeures, ~~~ ~~~~~~~~ ~~~~~ ~~~~ ~~~~~~ ~~~~ ~~~~~~~~~ ~~~ ~~~~~~~, ~~~ savais qu’il était ~~~~~~~~ ~~~ ~~~~~~ ~~~ ~~~~~~~~ ~~~~~~~~~~ ~~ ~~~~~ ~~~~ ~~~ ~~~~~ ~~~ ~~~~ ~~~~~~~ ~~~~~~~~. ~~~~ ~~~~~~~~~~~~~, ~~~~~~ l’Ernesto ~~~ ~~~~~~~~~~~ ~~~~~~, ~~~ ~~~~~~~~ ~~~~~~~~~ ~~~~~~~ ~~~~ de ce qu’ils ~~~~~~~ ~~~~~ (~~~ ~~~~~~~… ). ~~~~~ ~~~~~~ ~~~ ~~~ ~~~~~~~ ~~~ ~~~ ~~~~~~~ ~~~~ ~~~~~~~~~~ ~~~~~~ ~~~~ ~~~~~~~~~~ ~~~ ~~~~~~~~~~. ~~~~ ~~~~~~~~ ~~~~ ~~~ ~~~~ ~~~~ ~~~~ ce dont ils ~~~~ ~~~~~~~~~~~~~ ~~~ ~~~~~ ~~’~~~~~~, ~~~ ~~~~~ ~~~~ ~~~~~ ~~~~~~~, ~~~ ~~~~~ ~~~~~~ ~~~~~~~~~~ ~~~~ ~~~~~ ~~~~~~ : ~~~ ~~~~~~ ~~’~~~~~~~ ~~~~. ~~~ ~~~~~~~ ~~~~ ~~~’~~~~ ~~’~~~~ ~~~~ tout à fait ~~~~~ : ~~~~~~~~ ~~~ ~~~~~~~~~~, ~~~ ~~~~~~, ~~~~~ ~~~~~~~~~~~~~~~ ~~~~~ ~~ ~~~~~~~~ ~~~ ~~~~~~~~. ~~~~~ ~~’~~~~ ~~~~ ~~~~~~~ ~~~~ ~~~ ~~~~~~ ~~~ ~~’~~~~~~~~ ~~~~~~ ~~~ ~~~~~~~ ~~~ ~~~~~~~ Benoit à Dax, ~~~ ~~~~~~~~~ ~~~~~ ~~~~~ ~~~~~~~~~ ~~~’~~~~ ~~~~~~~ ~~~~~ ~~~ ~~~~~~~ ~~~~~~ ~~’~~~~~~~~ (~~~~~~ ~~~~~~~ ~~~~~~), ~~~~ ~~~~~ ~~~~~~~~~~~~~ ~~~~~~~~~~~~ ~~~ sujet.\nComme ~~~ ~~’~~ ~~ ~~~~ ~~~~~ ~~~~ d’invasion de la ~~~~~~~ ~~~ ~~~ ~~’~~~~~~~, ~~~ ~~~ ~~~~~~~~~~~ ~~~ ~~~~~~~, ~~~ ~~ ~~ ~~~~~~ ~~~~~~~ ~~~ ~~~~~~~~~~~ ~~ ~~’~~~~ ~~~ ~~ ~~’~~~~~~. ~~~ ~~~~~~ ~~~ ~~~~~ ~~~~ ~~~~ décident de ce ~~~~ ~~~~~~~ ~~~ ~~’~~~~~~~ ~~~~… ~~~~~~ ~~~~~~~~~~~ ~~ ~~~~~~ ~~~~~~~, ~~~~ ~~~~~~~ ~~~~~~~ ~~~~ ~~~~ ~~~~~~~, ~~~ ~~~~~ ~~~~~~ ~~~~~ ~~~~~, ~~~ ~~~~~~~~~ ~~~~~~~~~~~~~ ~~~ ~~~~~~~~~~~ ~~~ fauxel, le réel ~~~~~~~~.\nvoir l’entrée du vendredi 5 février 2016 et ses 2 images dans Le Jour ni l’Heure


Journal de Renaud Camus, mardi 17 janvier 2017\ncréée le mercredi 18 janvier 2017, 23 h 29\nmodifiée le vendredi 2 février 2018, 13 h 40Plieux, mardi 17 janvier 2017, une heure et demie du matin. Certaines choses avancent un peu, tout de même — pas dans le domaine politique, ça non : ~~~~~ ~~~ ~~~~~~~~ “~~~~~~~~~~” (si ~~’~~~ ~~~~~ dire, ~~’~~~ ~~~~ ~~~~~~~~~~~ ; ~~~ ~~’~~~~~~~~~ il est étroitement ~~~~ ~~~ ~~~~~~~~~~, ~~~~ temps-ci).\nJ’ai ~~~~~ ~~~ ~~~~~~~~~ ~~ ~~~ ~~~~~~~~~ ~~~~~~ ~~~ ~~~~~~~~~~ ~~~ ~~. ~~~~~~~~~, ~~~~~ ~~~~~~ ~~~~~~~~ ~~’~~~~~~~~~~~ ~~~ ~~~~~~~, 2017, ~~~~~~~~~ ~~~~~~~ ~~~~~~ le Grand Remplacement. ~~~ ~~~~ ~~~ ~~~~~~~ ~~~~~ ~~~~~~~~~-~~~~-~~~~~~ ~~~~~~~, ~~~ ~~~~~ ~~~~~~ ~~~ ~~~ ~~~~~~ ~~~~~~ ~~~ ~~~ ~~~~ ~~~ ~~~~~ ~~~~ ~~~~~~~~ ~~~~~ ~~~~ ~~~~ ~~~~~~~~~~~ ~~~~~ ~~~~~ sommes convenus soient ~~~~~~~~~~~. ~~~ ~~~~~~~ ~~~ ~~ ~~, ~~~ ~~~~ ~~~~ ~~~~~~ ~~~~~~~~~, ~~~ ~~~ ~~~~~ ~~~~ ~~~ ~~~~ fait.\nM. ~~~~~~~~~ ~~’~~ ~~~~~ ~~~~~~ ~~~~~ ~~~~~~~ ~~~ ~~~~ ~~~~~~ de moi et ~~’~~~~~~~ ~~~~~~~~~~~~~~~. ~~~ ~~ ~~~~~ ~~~~~~~ ~~~ ~~~~~ ~~~~~~~ ~~~ journal ~~~~ ~~~ ~~~~ ~~~~~~ ~~~~~~~~ ~~~~~ ~~~~ ~~~~~~~ ~~~ ~~~~~~~~ ~~~~~~~~ ~~ ~~~ ~~~~~~~ ~~~ ~~~~~~~~, l’automne dernier, au ~~~~~~ ~~~’~~~ ~~’~~~~~~~ ~~~~~~~ ~~~ ~~~~~~ ~~~ ~~~~~~ ~~ ~~~~~ ~~’~~~ ~~~~~~ ~~~~~~ ~~~~~~. ~~~ ~~~~~~~~~~~~~~~ ~~~~~~~~~ ~~~ ~~~~~~ ~~~ ~~~~~~~~~~ ~~~ ~~~~~~~~, ~~~~~ ~~~~~~~~ ~~~~~~~~~~, ~~~~~ sans doute assez ~~~~~~~~~~~ ~~~~ ~~~ ~~~~~~~ ~~~ ~~~~ ~~~~~~~~~. ~~~ ~~~~~ ~~~ ~~~~~ ~~~~~~, ~~’~~~~~~~, ~~~~~~ ~~~~ ~~~~~~~~~~~ ~~~~~~~~~, ~~~~~-~~~~~ ~~~~~~~~. ~~~ ~~~~~~ ~~~ ~~~~~~~~ ~~~~ ~~~~~~~~~ ~~~~~~~~~~ ~~~ ce recueil de ~~~~~~~~~~ ~~~ ~~~ ~~~~~~~~~, ~~~~~~~~ ~~’~~~~ ~~~~~ ~~~ ~~~~ ~~~~~~~~~ (~~~ ~~~~ ~~~~ ~~~~~~~~~~~ ~~~~~ ~~~~~~~~~~~), ~~’~~~ ~~~~~~~~ ~~~~ ~~~~~ ~~~~ ~~~ ~~~~~~~~~~~~~ ~~~~ ~~~~ ~~~~~ ~~~ sur moi, quand ~~~~ ~~~~~~~~~~ ~~~ ~~~~~~~. ~~~~~~ ~~ ~~~~, ~~~~ ~~~ ~~~~~~~~~ ~~~~ ~~~~~ ~~~~~~~~~~~ ~~~~ ~~~~ ~~~~~~~~~~ ~~~ ~~~~ ~~~~~~~~~~~ ~~ ~~~~ ~~~~~~~ ~~~~~~~~~, ~~~~ ~~~~~~~~~~~ ~~~~~~~~~~ ~~~~~~~ d’eux mon propos. ~~~~~~ ~~~ ~~~~~ ~~~~~ ~~~~~~~~~~ ~~~ ~~~~~ ~~~~~ ~~~ ~~~~~~~~~~ ~~~~~ (~~~ virtuel, ~~~~~ ~~~~~~~~), ~~~ ~~~ ~~~~~~~ ~~~~~~~~~. ~~~~~~ ~~~~~~~~~~~~~ ~~’~~~~~~~~~~ ~~~~ ~~~~~~-~~~~~~ ~~ ~~~~~ ~~~~ connaissent déjà mes ~~~~~~~~. ~~~~~ ~~~ ~~’~~~~ ~~~~ ~~~~ ~~~’~~~~~ ~~~~~. ~~~ ~~~~~ ~~~ ~~ ~~ ~~~~~ ~~~ ~~~~~ ~~~~~~~~~ ~~~~~~~~~, j’espère.\nDe ~~~~ ~~~~~ ~~. ~~~~~~ ~~ ~~~ ~~~~~ ~~~ si bien mis ~~~ ~~~~~~ ~~~ ~~~~~~~ ~~~~~~~~~ ~~~~~~~~~~~~~~~, Une ~~~~~~~ ~~~~~ ~~~ France, ~~~ ~~~~~ ~~~~~~~ ~~~~ ~~~~~~~-~~~~~~ (-cinq, ~~~~~~~~~~) ~~~~~~~ ~~~ ~~~~ ~~~~~~~ ~~~~~~~~~~~~~ ~~~ ~~~ ~~~~~~~~~~ ~~~~~ ancien, mais légèrement ~~~~~ ~~~ ~~ ~~ ~~~ ~~~ ~~~ ~~~~~, ~~~ ~~~~~~ ~~~ ~~’~~~-~~~~~~~~, ~~~~ ~~’~~~ ~~~~~ ~~~ ~~~~~~~~~~ ~~~~ ~~~~~~~~~~~~ ~~~ ~~~~~, ~~~~~ ~~~~ ~~~~~~~~~~ ~~~ ~~~~~~~~~~~ ~~~ pour moi. Ils ~~~~~~~~~~ ~~~~~~~~ ~~~~~~~ ~~~ ~~~~~~-~~~~~~~ ~~ ~~~~ ~~~~~~~~~ ~~~~~~~~~~~~ ; ~~~, ~~~~~~ ~~~~~~~~~~~ ~~~ ~~~~~~~~~ ~~~~~~~ ~~~ ~~~~~~~, ~~’~~~~~~~~~ ~~~~~~~~~ ~~~~~ ~~~~ ~~~ ~~~~~~, ~~~ ~~~~~ ~~~~~~~ à quelques élus ~~~ ~~~~~~~~~ ~~’~~~~~~~~~~, ~~~~ ~~~ ~~~~~~~~ prochaine.\nLe ~~~~~ De l’in-nocence ~~~~~~~~ ~~~~~~~ ~~~ ~~~~~. ~~~ ~~~~~~ ~~~ ~~~~~~~ ~~~ ~~~~~~~~~ ~~~~ ~~~~~ ~~~~~~~~~, ~~~~~~ ~~~ ~~’~~~~~~~~ ~~~ 2011, aux éditions ~~~~~~ ~~~~~~~~~. ~~~~~ ~~’~~ ~~~ ~~~~ ~~~~~ : ~~~ ~~~ ~~~~~~~~ ~~~~~~~~~ ~~~~~ ~~~~~~~ ~~~ ~~~~~~~~~ ~~~’~~~~~ ~~~ ~~’~~ ~~~~~ ~~~~~~ ~~~~~ ; ~~~~~ ~~~~ ~~~~~~~~~~ ~~~ ~~~~ ~~~~~~~~ tient peut-être au ~~~~~~~~, ~~~~~~~ ~~~~~~~ ~~~ ~~~~~, ~~~~~~~ ~~~~~~~~~~~, ~~~ ~~~~~ ~~ ~~~~~~~~~, ~~~ ~~~~~~~ ~~~~~~~~~~. ~~’~~~~~~ ~~~~~ ~~~ ~~ ~~ ~~~~~ ~~~ ~~~~~~, ~~~~~~~~~~~~~~~~, ~~~~~~~~~ ~~~ ~~~~~~~ ~~’~~~~~~~~~~~, dont la plupart ~~~ ~~~~~~~~~~~ ~~~~ ~~~~~ ~~~ ~~~~~~~~~ ~~~~~~~~. ~~~~~~~~-~~~~~~ ~~~~ ~~~~~~~~~~ ~~~~ ~~~~~~~~~ ? ~~~ ~~’~~~ ~~~~~ ~~~~~~ ~~~~~~~~~ ~~~ ~~~ ~~~~~~ ~~~~~ ~~~~~ ~~~~~~~ ~~~~~~~~~ ~~ ~~~ ~~~~~~ actuelle.\nvoir l’entrée du mardi 17 janvier 2017 et son image dans Le Jour ni l’Heure


Pajenn:Sales - Introduction d’ar Vuez devot.djvu/87 - Wikimammenn\nPajenn:Sales - Introduction d’ar Vuez devot.djvu/87\ne choariou, nemet e chasseimp ar c’hinit spirituel-se quer buan ha ma vezzint antreet en hor c’houstianç, evel ma teu ar guenan da chasseal ar c’hinit corporel. Hoguen mar o lesomp d’en em arreti en hor c’halon, hac ouspen quemense mar quemeromp c’hoas plijadur oc’h o derc’hel hac oc’h o multiplia enni, e vellimp souden hor mel collet, hac ar guest eus hor choustianç ampoësonet ha ruinet. Erfin-oll e lavaràn ur veich c’hoaz, pebez apparanç a so e quemerre un ene mad plijadur o tifplijout d’e Doue hac o veza disagreabl dezàn, hac e falfe dezi caout volontez evit ar pez a oar ervat a dle e lacât d’en em facha outi ?\nPenaus eo ret en em burgi diouz an affection d’an traou inutil ha dangerus.\nAR c’hoariou, an ebatou, ar festou, an ajustamanchou, an divertissamanchou consideret enno o-unan ne dint quet droug, mæs indifferant, o veza ma ellont beza exercet-mad pe goual-exercet ; an traou-se cousgoude a so dangerus bepret, ha dangerussoc’h e c’hoaz en em attachi outo. Me lavar eta, Philotee, penaus peguement bennâc ma ve permetet c’hoari, ebata, en em ajusti,\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/87&oldid=122381 »\nKemmoù diwezhañ degaset d'ar bajenn-mañ d'an 9 Eos 2018, da 08:35.